ועדת העלייה, הקליטה והתפוצות, כנסת 25, פרוטוקול מספר 10, 2023-01-25 00:00

עודד פורר: בוקר טוב לכולם, היום יום רביעי, 25 בינואר, ג' בשבט תשפ"ג

עודד פורר:  אני מתכבד לפתוח את ישיבת ועדת העלייה, הקליטה והתפוצות, דיון בנושא מערך הסיוע לחיילים בודדים בשירות ובשחרור, בדגש, אני אומר את זה גם כי טיפלו בזה הרבה מאוד, לא בכנסת הקודמת, בזו שלפניה בוועדת המשנה לענייני חיילים בודדים שהייתה בראשות חבר הכנסת קושניר וגם מי שהיה אז יושב-ראש הוועדה, חבר הכנסת ביטן

עודד פורר:       עשו הרבה מאוד פעילות בנושא הזה ולצערי בכנסת הקודמת כמו שכבר אתם יודעים, לא הייתה ועדת עלייה וקליטה שתייצר את הרציפות ולכן אנחנו חייבים להתיישר חזרה לתוך הנתונים

עודד פורר:  הוועדה הזו צריכה לחזור ולהיות הכתובת לחיילים הבודדים בשירות ואחרי השירות, זאת אומרת בשלבים שאחרי השחרור כדי לסייע בהרבה מאוד בעיות שמהן הם סובלים

עודד פורר:       ישנה הצעת חוק שאמורה להגן על הכספים שמגיעים לחיילים בודדים מפני עיקולים, שעברה בקריאה ראשונה בכנסת ה-24

עודד פורר:  יש הצעת חוק כזו שעברה בקריאה ראשונה, הצעת חוק ממשלתית שאנחנו כממשלה הגשנו את זה בכנסת הקודמת

עודד פורר:  אני אומר את זה לך, איציק, אנחנו ככנסת לא יכולים לבקש דין רציפות על ההצעה הזו

עודד פורר:  תעביר בבקשה את הבקשה למשרד, שהשר יבקש להחיל דין רציפות על אותה הצעה

עודד פורר:  זאת הצעה מאוד פשוטה, מאוד קלה ואין סיבה שהיא לא תעבור

עודד פורר:  אני יכול להגיד לך מהצד של האופוזיציה, היא תעבור בלי פיליבסטר

עודד פורר:  זה לגבי הנושא הזה

עודד פורר:      מעבר לכך אנחנו נרצה לשמוע פה גם את צה"ל ואת ההתייחסות שלו לכל המסלולים הקיימים ולסיוע שניתן, כולל נושא הדיור, כולל נושא הארנונה, אירוח בחגים, סיוע בשכר דירה, חופשות מיוחדות וכמובן הטיפול בין כל נושא העיקולים שסובלים ממנו חיילים בשירות ואחרי השירות

עודד פורר:       אני ראיתי גם את מה ששלחתם מאוחר, יש לציין, לוועדה

עודד פורר:  גם ועדת המשנה טיפלה בזה וגם אנחנו

עודד פורר:  אנחנו לא נרפה מהעניין הזה

עודד פורר:  חיילים בודדים הרי מורכבים מקבוצות שונות של אוכלוסייה

עודד פורר:  בסוף גם חייל חסר עורף משפחתי צריך לקבל את הטיפול הזה ואנחנו נצפה לקבל גם בנושאים האלה תשובות

עודד פורר:  זה לא יהיה שאנחנו נהיה באיזושהי נישה

עודד פורר:       מכאן אני באמת רוצה לפתוח את הדיון עם סקירה של צה"ל על נושא הטיפול בחיילים הבודדים

עודד פורר:  אחריהם אני אתן למשרד העלייה והקליטה להתייחס

ענבר סיטבון: בוקר טוב לכולם, אני ראש ענף הפרט והתרומות בצה"ל ואחראית בעצם על כל המדיניות שעוטפת את חיילי החובה בדגש כמובן על החיילים הבודדים

ענבר סיטבון:  אנחנו רואים כמובן בטיפול בחיילים הבודדים אחריות מרחיבה, חלק מצבא העם שלנו, חלק כמובן מגשר הזהב של היהודים בתפוצות, ומכאן כמובן כל המדיניות שלנו

ענבר סיטבון:  סך הכול יש לנו 6,973 חיילים בודדים בצה"ל שמשרתים כיום בצה"ל, מתוכם אנחנו רואים 54%, קצת מעל המחצית שהם חיילים בודדים מובהקים

ענבר סיטבון:  חיילים בודדים מובהקים זה חיילים שעלו בגפם ארצה, ביניהם גם מח"ל (מתנדבי חוץ לארץ), חיילים בודדים שהתייתמו משני הוריהם וחיילים שהוריהם מתגוררים בחו"ל כדרך קבע

ענבר סיטבון:      כמחצית, 46% הנותרים הם חיילים בודדים חסרי עורף משפחתי, כאלו שאנחנו מבינים שהמשפחה שלהם כבר לא מצליחה להכיל ולהוות עבורם עורף משפחתי תומך בזמן שירותם הצבאי

ענבר סיטבון:  זה יכול להיות מכל מיני סיבות

ענבר סיטבון:  כל סיבה כמובן נבחנת לגופו של עניין וכך הם מקבלים את הכרתם כחיילים בודדים

ענבר סיטבון:      צריך להגיד שאנחנו מדברים, מתוך 50% חיילים בודדים מובהקים שעולים בגפם יש 88% מהחיילים הבודדים שהם עולים חדשים

עודד פורר: כשאת מתייחסת לעולים חדשים, את מתייחסת לשנתיים בארץ?     

ענבר סיטבון: בהגדרה שלנו עולה חדש הוא כל מי שתאריך העלייה שלו אחרי גיל 16, עלה לארץ אחרי גיל 16

ענבר סיטבון:  כך אנחנו בהגדרות של צה"ל מסווגים את העולים החדשים

ענבר סיטבון:  כפי שאמרתי, מעל 88% מהחיילים הבודדים הם עולים חדשים שעולים אלינו ממעל ל-50 מדינות

ענבר סיטבון:  המדינות שבעיקר עולים מהן זה אוקראינה ורוסיה ובלארוס וארצות הברית וצרפת, אבל כמובן שאנחנו רואים אפילו מיפן ומהודו וממדינות רבות אחרות

ענבר סיטבון:  צריך להגיד ש-60% מהחיילים הם באמת ממין זכר ואני חושבת שהיופי הכי גדול זה שרבע מהם הם חיילים בודדים לוחמים שמשרתים ביחידות הקצה המבצעי

ענבר סיטבון:       אסקור במעט את הטבות החיילים הבודדים

ענבר סיטבון:  נתחיל עוד משלב הגיוס לצה"ל

ענבר סיטבון:  במיטב יש לנו מדורים שלמים שעוסקים בקשר עם עמותות, מכינות עולים, תוכניות רבות

ענבר סיטבון:  חלקם נמצאים פה, צבר, נעל"ה, סלע, נפש בנפש ועוד ועוד, שבאמת מייצרים תשתית עבור אותם החיילים כדי להיטיב איתם ולהקל איתם בשלב הגיוס

ענבר סיטבון:  כולנו מבינים שהיעדר השפה, היעדר התרבות, חווים רגע איזשהו קושי שאנחנו צריכים להתגבר עליו ביחד

ענבר סיטבון:  יש לנו מש"קיות ת"ש בקהילה שמלוות את אותם חיילים עד שנכיר אותם כחיילים בודדים, כך שמהיום הראשון שבו הם התגייסו לצבא הם בעצם יוכרו כחיילים בודדים

ענבר סיטבון:       במידה ובאמת אנחנו מזהים חיילים כאלה, אנחנו כצבא יודעים לתת להם טרם הגיוס שלושה חודשי התארגנות

ענבר סיטבון:  הם יוכלו ללון בבתי החייל

ענבר סיטבון:  במידה ויבקשו אף נאריך את משך התקופה הזאת לחצי שנה כי באמת אנחנו מבינים שלצד התוכניות שקולטות אותם בארץ, יש לנו צורך ויש להם צורך למקום קבע מובהק שבו אפשר להלין אותם

ענבר סיטבון:  זה פער שעולה מהם, צריך לומר, כי לא כל התוכניות יודעות בסוף לתת להם פתרון דיור קבוע טרם הגיוס

ענבר סיטבון:       אנחנו כמובן נותנים להם טרם הגיוס גם תווי קנייה לרכישת ציוד אישי, וכל מי שלן בבית החייל גם מקבל - - -      

עודד פורר: איך החייל יודע למצות את הזכויות שלו מול צה"ל?     

ענבר סיטבון: כפי שאמרתי, יש לנו מערך ת"ש שמטפל בחיילים הללו והקשר שלנו אני חושבת, עם התוכניות הוא קשר מאוד הדוק

ענבר סיטבון:  לצורך העניין, במשרד העלייה יודעים שאם יש לנו תוכנית מח"ל או בצבר שגם יושבים פה, אם יש איזשהו מקרה של מלש"ב שצריך תמיכה, מעטפת, סיוע, הם יודעים גם לייצר איתנו את הקשר

ענבר סיטבון:  אנחנו מאותגרים מן הסתם באותם עולים שעולים בגפם בצורה עצמאית אבל יש לנו מוקד עולים במיטב

ענבר סיטבון:  מוקד העולים מדבר בכל השפות 24/7 בוואטסאפ וזה המענה שאנחנו נותנים בשלב הגיוס

עודד פורר: יש הבדל בין מה שמקבל חייל בודד עולה למה שמקבל חייל בודד בלי עורף משפחתי?     

ענבר סיטבון: במהלך השירות שלו או בתקופת המלש"ב אתה שואל?     

עודד פורר: כן

ענבר סיטבון: בשניהם אנחנו יודעים לתת להם את המעטפת אבל כפי שאמרתי, בשלב הגיוס אנחנו נותנים רק פתרון הלנה ותווי קנייה

ענבר סיטבון:  הוא יקבל את המעטפת מהצבא ביום שהוא יתגייס לצה"ל

עודד פורר: את מדברת על מי שחסר עורף משפחתי

ענבר סיטבון: גם וגם

ענבר סיטבון: ומה קורה ביום אחרי השחרור, הם מקבלים שניהם את אותו הסיוע?     

ענבר סיטבון: כן, הם מקבלים את אותו הסיוע

ענבר סיטבון:  הם מקבלים סיוע בשכר דירה ממשרד הביטחון על סך 1,000 שקלים, לא משנה איזה חייל בודד היית

ענבר סיטבון:       אני באמת רגע אסבר את האוזן על שכר החיילים

ענבר סיטבון:  אנחנו כמובן מדברים על דמי קיום שכולכם מכירים, שעלו בשנים האחרונות

ענבר סיטבון:  היום לוחם חוד מקבל דמי קיום של 3,048 שקלים ותומך לחימה 1,793 שקלים

עודד פורר: בשנה האחרונה

ענבר סיטבון: כן

ענבר סיטבון:  אנחנו מדברים על תוספת מענק לבודדים, לא משנה איזה בודד אתה, או מובהק או חסר עורף משפחתי, של 550 שקלים

ענבר סיטבון:  אנחנו מדברים על תוספת מענק חודשית שאנחנו יודעים לסווג אותה בין הלוחמים לבין תומכי הלחימה

ענבר סיטבון:  לוחם יקבל עוד תוספת של 431 שקלים על עצם היותו לוחם, ותומך הלחימה 215 שקלים, ותווי קנייה חודשיים

ענבר סיטבון:  כל חייל בודד יוכל לממש דרך החוגר שלו 150 שקלים בחודש גם להיגיינה וגם כמובן למזון

ענבר סיטבון:  לכל זה ביחד מצטרפים גם פתרונות הדיור שזה היום מענה שניתן על פי בקשת החייל

ענבר סיטבון:  יש לו בעצם שלוש חלופות

ענבר סיטבון:  החלופה הראשונה היא שכר דירה והוצאות אחזקת דירה

ענבר סיטבון:  אנחנו משלמים 1,351 שקלים לכל חייל שבוחר לשכור דירה

עודד פורר: איפה אפשר לשכור דירה ב-1,351?     

ענבר סיטבון: איפה שאתה רוצה

ענבר סיטבון:  סכום ההשתתפות נדון בצבא בימים אלו

עודד פורר: בואו נצא מנקודת הנחה שחייל בודד הוא בודד

ענבר סיטבון: לגמרי

עודד פורר: מה הפתרון שניתן לו מבחינת מגורים? 1,350 שקל זה לא פתרון למגורים

שפרה שחר: בגלל זה הוא מסתבך עם חובות ובגלל זה אנחנו צריכים אחר כך לא לעקל לו את המשכורת כי הסכומים הם לא ריאליים

שפרה שחר:  הם יותר טובים ממה שהם היו כשיצאנו לדרך לפני יותר מעשור

עודד פורר: את יודעת להגיד לי כמה חיילים בודדים נשארים ללון בצבא כי אין להם איפה ללון?     

ענבר סיטבון: אני לא מכירה אלה, אני חייבת לומר

ענבר סיטבון:  אין לי חיילים כאלה שאין להם פתרון דיור קבע מכובד ונאות

ענבר סיטבון:  צריך להגיד שיש על זה מעקב ואחריות דיווח

עודד פורר: יש פה מישהו שיידע להגיד אחרת?     

יפה קולניק: אני מהאגודה למען החייל

יפה קולניק:  אנחנו עובדים עם הצבא ממש בהלימה צמודה, ככה שכל חייל שהמפקד מזהה איזושהי בעיה, ישר מועבר לבית החייל, מקבל את המעטפת של הצבא ומקבל את המעטפת שלנו

עודד פורר: מה התנאים בבית החייל?      

יפה קולניק: בית החייל מספק אוכל 24/7, חדרי אוכל פתוחים, פינות קפה, פינות ריענון

יפה קולניק:  אנחנו פתחנו אך לאחרונה אחרי שזה היה תוכנית פרוביזורית

יפה קולניק:  מיסדנו אותה וכל מלש"ב שמגיע לגור אצלנו מקבל סל בשווי 500 שקל שכולל תיק עם כל הציוד היגיינה, זאת בנוסף לכוכבים

שפרה שחר: צריך לזכור שזה ארבעה אנשים בחדר, לפעמים גם יותר, וזה טוב למגורים זמניים ולא לאורך זמן

יפה קולניק: זה לא בדיוק

עודד פורר: למה לא בדיוק?      

שפרה שחר: יש גם שישה בחדר

שפרה שחר:  גם שמונה

יפה קולניק: האגודה למען החייל, אנחנו ממפים כל הזמן את האוכלוסייה ולכן אנחנו משתדלים לשים את המלש"בים ביחד

יפה קולניק:  הם מבקשים להיות ביחד כחלק מאוכלוסייה שהיא דומה והבעיות שלה דומות

עודד פורר: הם מבקשים להיות ארבעה בחדר ולא אחד?     

יפה קולניק: יש לנו חדרים שהם שניים ויש לנו חדרים שהם שלושה

עודד פורר: תעבירו לנו בבקשה מפורט, לוועדה, מסמך עמוד אחד, כמה חדרים יש לחיילים בודדים בבית החייל, כמה הם חדרים עם ארבע מיטות, כמה עם שתיים, כמה עם שש, אם יש יותר, ופריסה איפה הם

יפה קולניק: בסדר גמור

עודד פורר: סליחה, אני רק רוצה לתת לצה"ל להמשיך ולסיים

ענבר סיטבון: צריך להגיד גם שאנחנו רואים בסוף באחוזי הביקוש שבאמת הפתרון המועדף על החיילים הוא שכר דירה

ענבר סיטבון:  חלק מזה כמובן נובע מהרצון לנהל פרטיות

שלומית אבינח: מה שנטען בישיבות הקודמות, סליחה, פשוט לא היה פה רצף של שנתיים, שכל הזמן אמרו שהחיילים הבודדים לא מעוניינים לגור בפתרונות שהצבא מציע מכל מיני סיבות

שפרה שחר: נכון, כי זה מתקן צבאי שיש עליו השגחה

שפרה שחר:  הם לא יכולים להביא את החברה שלהם ללילה

שפרה שחר:  יש הרבה מגבלות

שלומית אבינח: רוב החיילים הבודדים מעדיפים לגור בשכר דירה חופשי

ענבר סיטבון: אבל זה בדיוק מה שאמרתי, שרוב החיילים רוצים לשכור דירה

שלומית אבינח: והיו בקשות גם לבדוק את החוזים שנעשו עם בית החייל וגם עם התנועה הקיבוצית

שלומית אבינח:  פשוט הכנסת התפזרה ולא נעשה

שלומית אבינח:  אנשים פה לא השתנו, אז בואו תציגו כגורמי צבא מה נעשה מבחינת החוזים עם התנועה הקיבוצית, עם בית החייל

שלומית אבינח:  נעשתה פעילות של בדיקה, של הקשחת הקריטריונים? מה שנטען, שהחיילים הבודדים גרים בתנאים למגורים שהם קשים ולא מתאימים להם, אז מה נעשה בצבא מאז?     

עודד פורר: יש פה חייל שהיה חייל בודד, לוי

עודד פורר:  תגיד את שמך המלא לפרוטוקול

לוי טבצ'ניקוב: כבוד היושב-ראש, חברי הוועדה, מכובדיי כולם, לפני שאני אתחיל, גילוי נאות

לוי טבצ'ניקוב:  בכנסת הקודמת הייתי יועץ פרלמנטרי של יושב-ראש ועדת הכספים, חבר הכנסת אלכס קושניר, אבל אני מופיע פה כיום לא כיועץ פרלמנטרי לשעבר אלא כחייל בודד ולוחם משוחרר, עולה חדש

לוי טבצ'ניקוב:       רציתי לדבר על כמה דברים מאוד חשובים בעיניי

לוי טבצ'ניקוב:  קודם כל הנושא של סיוע בשכר דירה לחיילים שנמצאים בשירות כיום, כפי שנאמר כאן, זה 1,300 שקל

לוי טבצ'ניקוב:  אתם יודעים את המגמות של מחירי הנדל"ן וגם מחירי שכירות

לוי טבצ'ניקוב:  ב-1,300 שקל לא ניתן כיום לשכור דירה וגם אפילו חדר במקום מכובד

לוי טבצ'ניקוב:  גם זה היה בתקופתי וגם זה כיום

לוי טבצ'ניקוב:  השתחררתי ב-2019, לפני שלוש שנים וזה היה אותו סכום

לוי טבצ'ניקוב:  יוקר המחיה עלה וזה פשוט לא מתאים לפי דעתי, ומשרד הביטחון לדעתי צריך לפעול לקידום הנושא ולהגדלת הסיוע בשכר דירה

לוי טבצ'ניקוב:       בנוגע לחיילים בודדים משוחררים, בזמנו שר הביטחון לשעבר אביגדור ליברמן העביר סוג של מענק הסתגלות לחיילים בודדים, סיוע בשכר דירה במהלך 12 חודשים, 1,000 שקל שמקבלים חיילים בודדים

עודד פורר: לאחרי השחרור

לוי טבצ'ניקוב: נכון, חיילים בודדים משוחררים מקבלים בחודש וזה מיועד דווקא לסיוע בשכר דירה

לוי טבצ'ניקוב:  גם 1,000 שקל זה לא מספיק

לוי טבצ'ניקוב:  בעצם כל התהליך של הקליטה באזרחות, כל המענק, הכול הולך לעבור דירה, לקנות דברים שחסרים

לוי טבצ'ניקוב:  עד שהם מסיימים את תהליך הקליטה הם נשארים בלי כלום

לוי טבצ'ניקוב:  עד שהם יוצאים לעבודה הם נשארים בלי כלום ו-1,000 שקל האלה הם בעצם לא באמת תורמים כל כך, כי מחירי השכירות כפי שאמרתי הם גבוהים מאוד

שפרה שחר: צריכים גם לומר, הם לא מקבלים כל חודש 1,000 שקל

שפרה שחר:  הם מקבלים את זה רטרואקטיבית בשתי פעימות של 6,000 שקל בדיעבד

לוי טבצ'ניקוב: נכון

ענבר סיטבון: חשוב לי להגיד שיש עבודה עכשיו בצבא באמת להרחבת שכר הדירה

ענבר סיטבון:  אני לא רוצה עדיין לנקוט במספר המדויק אבל אנחנו מבינים שאנחנו צריכים להעלות את שכר הדירה ואנחנו עובדים על זה כדי שזה יקרה ממש בחודשיים הקרובים

ענבר סיטבון:  יש לזה כמובן את כל מה שהצבא צריך כדי שזה יקרה

עודד פורר: איזה סכום?     

ענבר סיטבון: אנחנו מדברים בין 1,700 ל-1,900 שקלים לחייל בשכר דירה, כי כן אנחנו מבינים ש-64% מהחיילים שלנו גרים שם, רוצים לגור שם, וזה לצד כל מה שאנחנו עושים כדי לטפח גם את הבית החם ואת בתי החייל

ענבר סיטבון:  בתי החייל, אני כלקוח אומרת לכם, עברו בסוף שדרוג מאוד משמעותי

ענבר סיטבון:  היום בית החייל, חוץ ממקום לשים בו את הראש הוא נותן מעטפת של ליווי ושל מנטורים ושל מישהו שמסתכל עליך כשאתה נמצא לבד

ענבר סיטבון:  החברותא הזאת, לצד העצמאות ולצד הפרטיות שאתה מאוד רוצה, אני יכולה להגיד לכם, אני מטפלת בחיילים בודדים בוקר, צוהריים וערב

ענבר סיטבון:  החיילים הבודדים, לעיתים החברותא הזאת היא טובה להם, היא חשובה להם, היא משמעותית להם ועל כן דווקא מגוון הפתרונות והדיוק מה נכון לכל חייל הוא מאוד חשוב

עודד פורר: תבדילי בין חברותא של WeWork שיושבים כדי לשתות קפה ביחד, אבל המשרד שלך הוא בנפרד לבין זה שהמשרד שלך, אתה חולק אותו פתאום עם עוד ארבעה או שישה אנשים

ענבר סיטבון: אני יודעת להפריד את זה

עודד פורר: אני מניח שהחברותא שהם רוצים זה החברותא של הסלון

יפה קולניק: אין בתי חייל עם שישה חיילים בחדר

יפה קולניק:  כמו שאמרתי, המלש"בים והחיילים המשוחררים בתמהיל מאוד נכון

יפה קולניק:  צודקת ענבר בכל הנושא הזה שהם מבקשים להיות ביחד

יפה קולניק:  חבר'ה, הם בודדים

יפה קולניק:  הם רוצים את החברה, הם נהנים מהאווירה הזאת של ביחד וזה מאוד חשוב להם

ענבר סיטבון: יש כאלה ויש כאלה

ענבר סיטבון:  זה מתחלק

עודד פורר: בואי תסכמי רק את הפרק הזה כי אני רוצה לתת לחבר הכנסת טור פז לפני שהוא יוצא

ענבר סיטבון: כן אני אגיד שלצד כל המעטפת הכלכלית והמעטפת שעוסקת בחופשות ובמימון כרטיס טיסה לחו"ל, הרחבנו השנה שנתנו לכל הלוחמים שני מימוני טיסה להורים שלהם ולא אחד, מה שהיה נהוג בשנה החולפת, וכמובן כל האירוח בחגים

ענבר סיטבון:  לצד כל המענים הללו שהם בסוף מסתכמים באמת במשאבים, צריך להגיד שהחיילים הבודדים זוכים להרבה מאוד פיקוד והרבה מאוד מפקדים שעוסקים בהם

עודד פורר: יש לכם היום, יכול להיות שאין לך את הנתונים, כמה חיילים שהגיעו מהמלחמה, זאת אומרת שהגיעו בגיל גיוס והתגייסו? אולי למשרד הקליטה יש נתון כזה?     

ענבר סיטבון: מאוקראינה?      

קריאה: ובלארוס גם

עודד פורר: הרי בסופו של יום מי שהגיע מאז חודש מרץ 2022, ואם הוא הגיע סמוך לגיל 18, כנראה שהוא בצבא היום בתהליך כזה או אחר

עודד פורר:  האם יש לכם התייחסות מיוחדת לאירוע הזה?     

ענבר סיטבון: אני לא אוחזת בנתון הזה כרגע

עודד פורר: מזה שאת לא אוחזת בנתון הזה אני יכול להניח ולהסיק שאין לכם איזושהי התייחסות מיוחדת לאוכלוסייה הזאת

מאיר זורע: צריך להגיד שיש לנו התייחסות מיוחדת למי שהוא חייל בודד והוריו עלו ארצה בעקבות הלחימה באוקראינה/רוסיה, זה כן, אבל חיילים שהתגייסו בזמן השנה האחרונה, הם בודדים

עודד פורר: אוקיי, תיכף אני אתן למשרד העלייה והקליטה

עודד פורר:       חבר הכנסת טור פז

משה טור פז: אני אתייחס בקצרה

משה טור פז:  קודם כל הייתי חייל בודד בעצמי

משה טור פז:  הייתי ישראלי שההורים שלו יצאו לחו"ל וכל השירות הצבאי שלי היה רובו בדרום לבנון בצנחנים, בעצם עבר כחייל בודד

משה טור פז:  אין ספק שחלק גדול מהדברים שמוצגים פה הם התקדמות משמעותית ממה שהיה בזמני לפני כ-30 שנה כחייל וקצין

משה טור פז:       אני רוצה להתייחס שתי נקודות שאני מלווה היום כנבחר ציבור

משה טור פז:  קודם כל אני חושב, ואתם יודעים מה, גם כהורה

משה טור פז:  קודם כל אני חושב, יש סוגיה שלמה של חיילים בודדים חרדים שזה נישה, חסרי עורף משפחתי

משה טור פז:  אני מברך את צה"ל על השינוי בקריטריון מדצמבר האחרון בסך הכול, שמאפשר

משה טור פז:  זה בדיוק דוגמה לעבודה החשובה של הכנסת

משה טור פז:  הנושא של חיילים חרדים בודדים הוא דרמטי והוא יהפוך להיות לעוד הרבה יותר דרמטי אני מקווה, בשנים הבאות, כי אחוז החרדים גדל

משה טור פז:  אני מקווה שנצליח להביא יותר חרדים לצה"ל

משה טור פז:  אני מטפל באופן אישי בחרדים שמשרתים בצנחנים ובגבעתי

עודד פורר: אתה מתייחס גם ליוצאים בשאלה?     

משה טור פז: לא רק

משה טור פז:  זה נישה בתוך זה

משה טור פז:  אני מדבר לכל הספקטרום

משה טור פז:  שוב, אני מלווה את הפלוגות

משה טור פז:  הייתה לי הזכות להקים את הפלוגות בגבעתי ובצנחנים של חרדים

משה טור פז:  אני מלווה אותם עד היום

משה טור פז:  כל נושא חרדים בצה"ל מקבל פה קשב גם גדל ואנחנו נצטרך עוד הרבה יותר

משה טור פז:  זו נקודה שנייה

משה טור פז:      נקודה שלישית שהיא נוגעת לשיח בינך, יו"ר הוועדה, לבין הנציגים פה

משה טור פז:  אני רוצה לומר כאן משהו

משה טור פז:  החלק הכי חשוב בליווי חיילים הוא החלק האישי

משה טור פז:  כמי שיש לו שני חיילים בבית בכל רגע נתון, בקורונה הבן שלי לא היה מגיע לקורס שהיה צריך להיות בו אם אבא שלו לא היה מסיע אותו במוצאי שבת כדי שהוא יחזור בזמן

משה טור פז:  אבא שלו זה אני

משה טור פז:  הבת שלי, אם ביום חמישי לא הייתי בא לקחת אותה כשהיא חולה, זה נוגע לדיון אחר שהיה לנו פה השבוע על שירותי הרפואה בצה"ל, אז אף אחד לא היה לוקח אותה

משה טור פז:       לחייל בודד אין את העורף המשפחתי הזה

משה טור פז:  זה אומר שבכל רגע נתון יותר מ-10,000 אנשים, אין להם את הדבר הזה, לכן כשאנחנו עוסקים בצד הכלכלי, זה מסר שלי שאני עוסק בו גם בעולם המילואים כיו"ר השדולה, אני חושב שאנחנו, החברה הישראלית, אנחנו הכנסת, אנחנו צה"ל צריכים להיות הרבה יותר נדיבים ולזכור שגם כשאנחנו עושים עבודה מעולה ונותנים את כל מה שצריך, ושמענו עכשיו מחייל כמה זה לא מספיק, זה עדיין לא מספיק כי אנחנו לא נחליף את ההורים ולכן הכסף רק ישלים את הפער הכלכלי, אבל יש פער שלעולם לא נשלים אותו ולכן אנחנו צריכים להיות נדיבים

משה טור פז:  זה המסר שלי

משה טור פז:  תודה

עודד פורר: תודה רבה

עודד פורר:  לוי, אתה רוצה להשלים משפט?     

לוי טבצ'ניקוב: כבוד היושב-ראש, רציתי להתייחס לנושא של חיילים בודדים יוצאי אוקראינה

לוי טבצ'ניקוב:  אני מכיר המון כי גם אני אחד מהם

לוי טבצ'ניקוב:  בתקופתי כשהייתי אחד היוזמים של המחאה למען חיילים בודדים בתקופת משבר הקורונה, נמצא פה נועם אביטל שגם היה איתי יחד באותו מאבק

לוי טבצ'ניקוב:  אני נמצא בקשר רצוף

לוי טבצ'ניקוב:  חיילים בודדים רבים שהתגייסו לפני תחילת המלחמה וההורים שלהם באו לכאן, הם מאבדים כיום את הסטטוס של חייל בודד בגלל שההורים שלהם מגיעים לכאן, וההורים שמגיעים לכאן בלי שום דבר, רובם בלי כספים ובלי ידע בשפה וצריכים להשתלב פה עכשיו וגם הילדים שלהם שפה יהיו חיילים בודדים

עודד פורר: אנחנו נתייחס לזה בדיון

לוי טבצ'ניקוב: מאוד חשוב לשים לזה לב

עודד פורר: תודה

עודד פורר:  איציק

יצחק גאגולה: אדוני היושב-ראש, אני מברך כתמיד על ועדות שעוסקות בחיילים בודדים

יצחק גאגולה:  לא הייתי בודד אבל הייתי 26 שנה בצבא וליווינו אותם

יצחק גאגולה:  צריך להגיד גם את הבשורות וגם מה חסר

יצחק גאגולה:  בבשורות, אם הייתי יושב פה והייתי מספר לך לפני חמש שנים, היינו במקום אחר גם בהיבט הסינרגיה, גם בהיבט השותפות וגם בהיבט הקצה

יצחק גאגולה:  אין ספק שהתנאים והדברים השתפרו ואני רוצה לתת רק נקודות שעמלנו עליהן מול צה"ל וגם מול מיטב ורח"ט תומכ"א (ראש חטיבת התכנון ומנהל כוח האדם) שהיום אתם יודעים שחיילים שעולים רשאים להיבחן בבחינות

יצחק גאגולה:  למה אני לא מדבר על כסף? אני מדבר גם על מהות

יצחק גאגולה:  כדי למצות אותו נכון עם יכולות, עם הכול, בסוף כשהוא נבחן לא בשפתו בגלל שחצינו את הרוביקון של מספר חודשים בשהייה כאן, זה פגע בהם מהותית

יצחק גאגולה:  היום אנחנו אחרי זה

יצחק גאגולה:  כל אחד יכול להיבחן בשפה שהוא מחליט ולא משנה לוותק והעניין

יצחק גאגולה:      דבר נוסף, לכל תהליכי המיון, שיבוץ ומענים, חוץ ממוקד בודדים יש מוקד חיילים עולים במיטב, במרכז השירות שזה דבר מאוד משמעותי גם לארגונים וגם לכל, ואני קורא מפה לעשות על זה איזושהי קפיצת מדרגה

יצחק גאגולה:  בנוסף, שמנו בגלובל סנטר של הסוכנות, דאגנו שיהיה נקודת קשר של נציג של פניות מבעוד מועד כדי לנטר אותם ולראות איפה הבעיה ואיך אנחנו מסלילים נכון

יצחק גאגולה:      דבר שלישי, אנחנו מממנים נציג מיטב באירופה

יצחק גאגולה:  בניו יורק יש בקונסוליה עד היום ברוך השם ואנחנו מקבלים גם את כל האינפוטים של תהליכי הכנה, חששות, חסמים וכל מה שיש בלי להיכנס לעניין של אוכלוסיות

יצחק גאגולה:  כמובן 12 הכנות שהן דו-חודשיות, שאנחנו עושים הכנה לנוער עולה לפני השירות

עודד פורר: המכינות הקדם-צבאיות היום זה - - -     

יצחק גאגולה: המכינות הקדם-צבאיות זה מכינות קדם-צבאיות של האגף חברתי-ביטחוני במשרד הביטחון

יצחק גאגולה:  מלבד זה אנחנו מפעילים הכנות כי אי אפשר להשהות אותו יתר על המידה, של בין חודש לשלושה חודשים

יצחק גאגולה:  יושב פה גם אריאל, ואנחנו נרתמים לפי אוכלוסיות לבנות - - -     

עודד פורר: חייל עולה, כמה מהם באמת עוברים הכנה כזאת וכמה לא? אם אתה יכול להגיד באחוזים או שכולם עוברים הכנה?     

יצחק גאגולה: לא כולם

יצחק גאגולה:  א', זה בחירה שלהם כי לא כולם רוצים להיות בהכנה, להכנה, להכנה

יצחק גאגולה:  שורה תחתונה, יש סדר-גודל של 500 שהם משתתפים בהכנה בכל שנה

יצחק גאגולה:  חוץ מה-500 צריך לקחת, וזה הכנה משמעותית

יצחק גאגולה:  זה כאלה בודדים שלא באים במסגרות של גרעינים ותוכניות, אז אותם צריכים גם להוסיף

עודד פורר: חוץ מזה גרעין צבר עובר הכנה

יצחק גאגולה: נכון, בדיוק, אז אותם לא ספרתי

עודד פורר: כמה בשנה מגיעים בגרעין צבר?     

יצחק גאגולה: 400

יצחק גאגולה:  זה בעניין הזה

יצחק גאגולה:  כמובן לא אפרט את כל סל הסיוע

עודד פורר: הם לא גדלים, גרעין צבר

עודד פורר:  אתם כבר עשר שנים על אותו מספר

קריאה: אנחנו גם נשארים

קריאה:  זה גם משהו

טטיאנה (טניה) מזרסקי: יש לי שאלה

טטיאנה (טניה) מזרסקי:  איך הם יודעים שיש הכנות ומי מפנה אותם לשם?     

יצחק גאגולה: הם יודעים שיש הכנות כי אנחנו מפרסמים את זה גם במדיה, גם משרד הביטחון, גם בתוכניות של הסוכנות היהודית

טטיאנה (טניה) מזרסקי: לא אלה שנמצאים במרכזי קליטה ותוכניות

טטיאנה (טניה) מזרסקי:  אלה שהגיעו בקליטה ישירה עם ההורים או שהגיעו לבד כצעירים בגיל 20 למשל

טטיאנה (טניה) מזרסקי:  אני מכירה עשרות כאלה שלא קיבלו שום מידע

טטיאנה (טניה) מזרסקי:  לא מידע על מבחנים ומה זה דפ"ר

טטיאנה (טניה) מזרסקי:  כלום לא קיבלו

נריה מאיר: אני ראש המחלקה לתפוצות בהסתדרות הציונית העולמית

נריה מאיר:  חיילי מח"ל נרשמים דרך משרד הביטחון כדי להגיע ולהיות חיילים, לכן המידע קיים אצל משרד הביטחון, האגף הביטחוני-חברתי והוא עובד ביחד עם הסוכנות היהודית ומפנה אותם, נותן להם את האפשרות

נריה מאיר:  יש היום מסגרת בכרמיאל שבעצם מאפשרת להם לעשות את ההכנה

נריה מאיר:  זה לגבי המשבצת של מח"ל

טטיאנה (טניה) מזרסקי: איפה בכרמיאל?     

נריה מאיר: במרכז הקליטה

טטיאנה (טניה) מזרסקי: ואלה שהגיעו לא במסגרת תוכניות של הסוכנות, אלה שהגיעו לבד? כשהצעיר מגיע ליועץ קליטה במשרד הקליטה, יועץ הקליטה שאמור לתת לו מידע, הוא מפנה אותו ונותן מידע על הצבא? אני יודעת שלא

עודד פורר: איציק

יצחק גאגולה: יש יועצים בשטח שעושים את הקליטה הראשונית, בין אם הוא עם משפחה ובין אם הוא בודד והם מקבלים את האינפורמציה דרכם

עודד פורר: אני מציע דבר כזה, חברת הכנסת מזרסקי, על כל משהו שנוגע לזה שמישהו פגש יועץ קליטה ולא קיבל, פרטנית נוכל לטפל בזה מול משרד הקליטה

טטיאנה (טניה) מזרסקי: לא, אבל זה לא מקרה אחד

עודד פורר: צריך ללכת פה מהפרט אל הכלל כי הם יגידו לך, היועצים נותנים

עודד פורר:  היועצים יושבים, היועצים אמורים לתת את כל המידע

יצחק גאגולה: לא רק זה, אנחנו גם לחיילים משוחררים, אני אגיד, זה הרובד האחרון, כמובן חוץ מהמענקים שאנחנו נותנים, חודשיים בכל תקופת השירות בלי מגבלה של זה, וגם אנחנו מעבירים קובץ

יצחק גאגולה:  אנחנו היחידים מול צה"ל שיש לנו את הקובץ

יצחק גאגולה:  אנחנו מעבירים קובץ שלנו, של זכאי כדי שמשרד הבינוי והשיכון לא יצטרך לחפש אותו כדי לתת לו את המענק

יצחק גאגולה:  פעם היינו מביאים את החיילים אלינו

יצחק גאגולה:  עד שהוא לא בא, חתם, חידש - - -     

עודד פורר: היום זה אוטומט

יצחק גאגולה: אוטומט

יצחק גאגולה:  ביטלנו

עודד פורר: יש לי שאלה בהקשר של התואר

עודד פורר:  הרי מנהל סטודנטים נותן תואר ראשון או שני לעולה חדש

עודד פורר:  הרי חייל משוחרר, תוכנית "ממדים ללימודים" שמממנת לו כמעט 75% מהתואר בכל מקרה

עודד פורר:  השאלה, אם קיבלתי את ה-75% האלה זה מבטל לי את האפשרות למשל להשתמש בזכאות שלי לתואר השני?      

יצחק גאגולה: לא

עודד פורר: זה פלוס

יצחק גאגולה: עשינו גם הסדרה מול חימ"ש (חינוך משלים) בהיבטים מול הקרן כי רצינו בהסתכלות שלנו, אני מודה, שגם חיילים עולים בודדים ילידי הארץ הזו שאינם עולים, כדי לפנות תקציבים והרי זה לא תקציב בלתי נדלה, לכן הזכות שלי היא 100% מימון לחיילים

יצחק גאגולה:  סיכמנו שחייל עולה קודם כל נוגע במשרד העלייה והקליטה

יצחק גאגולה:  לא זכאי? חוזר ממני אליהם עם פתק "לא זכאי"

שפרה שחר: אבל צריך לזכור שכל זה תופס לשכר לימוד אוניברסיטאי

עודד פורר: סליחה, יש לך הרבה מה להגיד, אני הבנתי את זה וזה בסדר

שפרה שחר: יש כאן חצאי אמיתות

עודד פורר: מה שאני מבקש, כי אי אפשר לנהל ככה את הדיון, תרשמי לך את כל חצאי האמיתות וכשתקבלי את רשות הדיבור, תגידי את כולן ביחד

עודד פורר:       איציק, השאלה היא כזאת, חייל עלה בגיל 17, התגייס בגיל 18, השתחרר בגיל 21 אחרי שלוש שנים שירות ביחידה קרבית

עודד פורר:  הוא זכאי ל-75% שכר לימודים "ממדים ללימודים", אמת? אמת

עודד פורר:  הולך לצבא, מקבל את ה-75% "ממדים ללימודים", איכשהו מסתדר עם ה-25%, למד תואר ראשון

עודד פורר:  אחרי שלוש שנים בא למשרד העלייה והקליטה ואומר, יש לי זכאות לתואר ראשון או שני

עודד פורר:  ראשון, השגתי "ממדים ללימודים"

עודד פורר:  הוא זכאי לתואר השני או לא? זה מול משרד הקליטה

יצחק גאגולה: זכאי, לא קיבל ממני

עודד פורר: אוקיי

דניאל אילון: אני לא נתקלתי במקרה כזה שמישהו העדיף "ממדים ללימודים" על פני - - - של מינהל הסטודנטים, עולה חדש

עודד פורר: הוא צריך להבין שהוא מפסיד

עודד פורר:  אם הוא לא לוקח את "ממדים ללימודים" הוא מפסיד כי יש לו זכאות מלאה לתואר במשרד העלייה והקליטה, או ראשון או שני, לכן יש פה איזשהו משהו שצריך להבהיר

עודד פורר:  אני חושב שגם מינהל הסטודנטים, כשבא אליו חייל, צריך להגיד לו, עדיף לך

עודד פורר:  אם אתה יכול להתמודד עם ה-25% האלה - - -      

יצחק גאגולה: זה רק השנה, אדוני

יצחק גאגולה:  אני אסביר למה השנה

יצחק גאגולה:  עד כה מי שקיבל מלגת לימודים אחת, הוא גורם ממשלתי לצורך העניין, הקרן, אז הוא לא היה זכאי

עודד פורר: זה מה ששאלתי

יצחק גאגולה: אני מחדד, ברשותך

יצחק גאגולה:  בגלל שבדיונים הוא מקבל אצלי כנגד התנדבות, אז הם אמרו, אם זה כנגד התנדבות, מבחינתי אנחנו לא סופרים את זה ככפל

עודד פורר: אוקיי, אז זה משהו שחייבים להבהיר אותו לחיילים

יצחק גאגולה: בסדר גמור

יצחק גאגולה:  אני רוצה את דניאל אהרון

דניאל אילון: קודם כל באמת לוי כבר ציין את זה שבאמת יש לדעתי כמה מאות ספורות של חיילים בודדים שאיבדו את הסטטוס שלהם בשנה האחרונה כבודדים

דניאל אילון:  יחד עם זאת הם עדיין צריכים לטפל במשפחה שלהם שנמצאת פה בגלל המלחמה

דניאל אילון:  מה שקורה, שהרבה מהם פונים לאפיקים אחרים כמו חסרי עורף

דניאל אילון:  זה נותן פתרון חלקי

דניאל אילון:  חלקם לא נותן פתרון כי הם לא מקבלים את זה, אז זו סוגיה שצריך להידרש אליה

דניאל אילון:  הדבר הנוסף זה הנושא הכלכלי

דניאל אילון:  אנחנו יכולים להעריף על החיילים הבודדים הרבה מאוד תקציבים והרבה מאוד חוקים ותוספות

דניאל אילון:  השאלה מה הם עושים עם הכסף הזה? איך הם משתמשים בו?      גם אחרי כל התוספות, זה לא שלא היו לנו חיילים בודדים ובעיות כלכליות

דניאל אילון:  צריך להבין שיש הרבה חיילים בודדים שמגיעים ממדינות עולם שלישי או מדינות שיש בהן קושי כלכלי, וכשאימא בבעיה אז הם שולחים את הכסף לחו"ל, לכן צריך מאוד לשים לב על הדגש של מה עושים עם הכסף ולא כמה כסף אנחנו נותנים לחיילים הבודדים, ואיך אנחנו בעצם מוודאים שהחיילים יודעים להשתמש בתקציבים שהם מקבלים בצורה היעילה ביותר

עודד פורר: תודה

עודד פורר:  אני רוצה לעבור לזום

עודד פורר:  נמצא איתנו שאול, מנכ"ל הבית של בנג'י

עודד פורר:  אחריו אני ארצה לשמוע את משרד המשפטים, התייחסות לנושא הסיוע המשפטי

שאול רורקה: רציתי לדבר על הנושא הזה של מה שנקרא עזיבת חיילים אחרי השירות שלהם

שאול רורקה:  אני לא ראיתי בשום מקום את האחוזים של חיילים שעושים שירות מלא ועוזבים את המדינה תוך מספר שנים

שאול רורקה:  אני לא צריך להגיד לכולם פה שהנושא הזה של המוח היהודי זה אחד מהמשאבים שיש לנו פה במדינה הזאת, חוץ מאולי קצת גז עכשיו, וזה לא יתכן שאנחנו שנה אחר שנה, ואני אומר את זה באחריות כי בשנה יש אצלנו בבית של בנג'י לא רק בית ל-87 חיילים ותיכף עוד 93, אלא מרכז הכוונה וליווי אחרי הצבא בו מגיעים בשנה 500 חיילים

שאול רורקה:  לצערנו אנחנו מרגישים, הסיבה שאני אומר "מרגישים" כי אין נתון משום משרד ממשלתי, שמראה כמה מהחיילים עוזבים את הארץ

שאול רורקה:       אנחנו עושים כל מאמץ מצידנו להשאיר אותם בזה שאנחנו נותנים להם הכוונה כמה זמן שהם צריכים

שאול רורקה:  יש כאלה שגם מקבלים הכוונה שלוש-ארבע שנים אחרי הצבא כדי שיהיה להם את היכולת להישאר בארץ אחרי השירות שלהם

שאול רורקה:  אני חושב שזה מכת מדינה

שאול רורקה:  זה חבר'ה שאנחנו צריכים אותם במדינה

שאול רורקה:  זה חבר'ה איכותיים

שאול רורקה:  זה דבר שהייתי שם עליו דגש

עודד פורר: תודה רבה

עודד פורר:  לפני שאני עובר למשרד המשפטים, איציק, במעונות סטודנטים יש עדיפות לחיילים בודדים משוחררים?     

יצחק גאגולה: כן

יצחק גאגולה:  ממה שאנחנו מתנהלים מול האוניברסיטאות, חד משמעי

יצחק גאגולה:  אלה שבמעונות מקבלים עדיפות, חייל בודד

יצחק גאגולה:  אני מתייחס לעולים

עודד פורר: אוקיי

עודד פורר:  מור אטיאס, סיוע משפטי, משרד המשפטים, איתנו?     

מור אטיאס: בוקר טוב

עודד פורר: בואי תספרי לנו מה הסיוע המשפטי שמקבלים העולים שמסובכים בחובות בגלל שאחרי השחרור הם היו צריכים להשלים ל-1,300 שקל שכר דירה תוספות ולא הצליחו לשלם טלפון או השיחות לארצות הברית שעלו להם הרבה

שלומית אבינח: מור, תספרי גם על החובות הכבדים

מור אטיאס: קודם כל הסיוע המשפטי במשרד המשפטים נותן ייצוג לכלל חיילי צה"ל, לא רק חיילים בודדים

מור אטיאס:  בעצם יש לנו בדיקה שאנחנו בודקים את הזכאות הכלכלית שמבחינת הכנסות ורכוש החייל עומד בתנאי הזכאות

מור אטיאס:  אני יכולה להגיד שבמרבית המקרים הם עומדים ואז הם מקבלים עורך דין שמתמחה בתיקי חיילים וצעירים על כל המורכבויות והמאפיינים הייחודיים שלהם, מאותו מערך חיילים שלנו

מור אטיאס:       יש לנו את המענה המותאם לאותם צרכים ייחודיים של חיילים

מור אטיאס:  יש לנו קו וואטסאפ לחיילים שהם יכולים לפנות אלינו

מור אטיאס:  אנחנו מתאימים את עצמנו בזמני הראיונות, מגלים גמישות בכל מה שקשור להמצאת מסמכים

מור אטיאס:  ברור לנו שיש כאן איזה שהן הגבלות מובנות מעצם היותם חיילים

מור אטיאס:      גם לגבי החיילים הבודדים בעצם מדובר באותו מענה

מור אטיאס:  אנחנו תמיד נציע להם שנפנה אותם לתוכנית יתד שבעצם מעניקה ליווי של עובד סוציאלי וליווי כלכלי לצעירים חסרי עורף משפחתי וכלכלי

מור אטיאס:  חיילים בודדים הרבה פעמים עונים על ההגדרה הזו, אז בכפוף להסכמה שלהם אנחנו נפנה אותם לשם

מור אטיאס:  אחרי שאנחנו נבדוק שאין טענות הגנה, שזה קו ההגנה הראשון שלנו, זה גם יבוא לידי ביטוי במסגרת הפניה שלנו לנושים

מור אטיאס:  יש לנו שיתופי פעולה עם כל הנושים הגדולים במשק, בנקים, חברות סלולר וכו' כדי להגיע עבורם לאיזשהו הסדר שהוא מיטבי ומביא בחשבון את הנסיבות האישיות שלהם ואת ההתמודדויות שלהם

מור אטיאס:       אני חושבת שזה לא רק חיילים בודדים, אבל בכלליות צעירים, החובות שלהם יותר מאופיינים בחובות צרכניים לחברות סלולר

מור אטיאס:  יש גם חובות לבנקים, חריגה ממסגרות, הלוואות שניטלו

מור אטיאס:  אני חושבת שיש אחוז יותר גבוה, אני עם נתונים ספציפיים של תיקים, של ניצול, של זיוף בכל מה שקשור לחיילים בודדים בגלל שהם נדרשים לעצמאות בהתמודדויות היום-יומיות שלהם

עודד פורר: יש לי שתי שאלות שאני רוצה להתמקד בהן, האחת, זה איך החיילים יודעים שאתם קיימים, שהם יכולים להיעזר בסיוע המשפטי הזה? השאלה השנייה, אם הם הסתבכו בצורה כזו או אחרת מול בנקים, איזה הקלה יש להם בזה שהנקודה האדומה הזאת לא מלווה אותם אחר כך עוד שנים ארוכות בחייהם הפיננסיים?     

מור אטיאס: אז קודם כל שאלות מצוינות

מור אטיאס:  לגבי השאלה הראשונה, בעיקרון יש לנו שיתוף פעולה הדוק עם מערך הת"ש בצה"ל

מור אטיאס:  בכל בסיסי צה"ל יש עלון של הסיוע המשפטי

מור אטיאס:  כל מש"קיות הת"ש מיועדות ומעודכנות על קו הוואטסאפ שלנו ואנחנו מקבלים המון פניות

מור אטיאס:  אנחנו גם מקבלים פניות דרך ארגונים משיקים, גם עמותות, גם זה יכול להיות דרך תוכנית יתד שמלווה, ככה שאנחנו מקבלים כל הזמן פניות שוטפות ואין ספק שכן יודעים להגיע אלינו

מור אטיאס:  אנחנו, אגב, גם נכנסים באופן יזום לכלא 10 אחת לשבועיים בערך, אותו עורך דין ייעודי ממערך החיילים שלנו, כי אנחנו מבינים שחלק מאוד משמעותי מהחיילים שם נמצאים בעצם על רקע של מצב סוציו-אקונומי שמביא אותם בעצם או לעריקות או להתנהלות כזו או אחרת

עודד פורר: מור, סליחה רגע

עודד פורר:  איציק, לך יש במשרד את כל הטלפונים הניידים של החיילים המשוחררים האלה, נכון?      

יצחק גאגולה: כן

עודד פורר: למה לא שולחים להם אחת לחצי שנה אחרי השחרור או פעם בשלושה חודשים אחרי השחרור SMS, הסתבכת, אתה זקוק לסיוע משפטי? אתה זכאי

יצחק גאגולה: א', אנחנו עושים את זה

עודד פורר: עם הפניה לסיוע המשפטי של משרד המשפטים?     

יצחק גאגולה: כן, וגם דרך הערכאה המשפטית שלנו

יצחק גאגולה:  בנוסף לזה גם לצורך העניין הוצאה לפועל

יצחק גאגולה:  אנחנו מרושתים איתם פר כל מחוז ומרחב, מי הנציג, שאם נתקלתי בחייל משוחרר וגם חייל רגיל, בא אליי והציג בפניי שהסתבך בחובות, והיה לנו עשרות כאלה בשנה האחרונה שהפנינו אותם והורידו את הריביות ואת הקנסות ואת כל התהליך

טטיאנה (טניה) מזרסקי: עד כמה שנים בארץ מקבלים SMS כאלה?      

יצחק גאגולה: משוחררים

טטיאנה (טניה) מזרסקי: משוחררים, כן

טטיאנה (טניה) מזרסקי:  אלה שכמה שנים בארץ? מה הוותק שלהם בארץ? כולם?     

יצחק גאגולה: כל מי שחייל בודד בהגדרה אצלי והיה זכאי וקיבל ממני סיוע במהלך השירות, עם השחרור או לפני השחרור מקבל ממני חוץ מהסדנאות שאנחנו עושים להם

עודד פורר: מור, אני רוצה שתשלימי רק את השאלה השנייה לגבי הנקודה האדומה

מור אטיאס: כל מה שקשור לנתוני אשראי זה בעצם נקודה שהיא קצת בעייתית

מור אטיאס:  אנחנו נמצאים בשיח לגבי זה מול בנק ישראל, כי בעצם גם אם אנחנו נותנים איזשהו מענה, אני שמה בצד רגע התנגדויות לחובות, אבל לצורך העניין גם אם אנחנו נותנים איזשהו מענה ומגיעים להסדר חוב, ברגע שהתיק כבר הגיע להוצאה לפועל, בהתאם להוראות הדין, זה תלוי בסכום התיק ובמספר התיקים, אבל בדרך כלל זה ידווח לפי חוק נתוני אשראי ואז יש לנו את הבעיה הזאת שבעצם חיילים נקלעו לחובות או לא יוכלו לשלם בתקופת השירות הצבאי או קצת אחריו והם נשארים עם אותו כתם פיננסי

מור אטיאס:  אנחנו סבורים שיש מקום לתקן את זה, ליזום איזשהו תיקון חקיקה ואנחנו נמצאים בשיח לגבי הדבר הזה

עודד פורר: הממשלה עובדת על תיקון חקיקה ממשלתית בעניין הזה?     

מור אטיאס: לא שידוע לי כרגע אבל אנחנו כן מקדמים את הסוגיה

מור אטיאס:  היא בהחלט עומדת על הפרק

עודד פורר: איפה אתם מקדמים אותה?     

מור אטיאס: כמו שאמרתי, אנחנו נמצאים בשיח מול בנק ישראל

מור אטיאס:  בכלליות יש עניינים שקשורים לכל מה שקשור לנתוני האשראי

עודד פורר: נעשה פנייה לביטן לקיום ועדה משותפת

מור אטיאס: אנחנו נשמח להצטרף

עודד פורר: תודה רבה

עודד פורר:  אריאל

אריאל קלנר: ברשותך היושב-ראש, נראה לי צריך קצת להרחיב את היריעה פה

אריאל קלנר:  אני אשמח אולי שבפעם הבאה נקבל נתונים גם על הנשירה מצה"ל

אריאל קלנר:  אני אסביר גם למה אני מתכוון

אריאל קלנר:  לפעמים זה בהפוך על הפוך

אריאל קלנר:  אני גם הייתי חייל בודד לפני הרבה מאוד שנים

אריאל קלנר:  החיילים הבודדים מקבלים הרבה מאוד דברים וצריך לשמר ולשפר ולתת גם מילה טובה גם לצה"ל וגם למשרד הקליטה, לאיציק ולצוות שלו

אריאל קלנר:      יש פה סיפור של חיילים בודדים, לפעמים שיש להם מוטיבציה מאוד גבוהה ושוכחים לדבר על כל אלה שעלו בגיל 11, 12 לארץ כילדים או כנערים

אריאל קלנר:  ההורים לא שאלו אותם האם הם רוצים לעלות לארץ

אריאל קלנר:  הם אנשים שמגיעים לגיל 18, לא רוצים להתגייס

אריאל קלנר:  זה לא שהם לא ציונים, הם פשוט לא רוצים להתגייס

אריאל קלנר:  כל הסיפור של האוריינטציה היום הוא כמעט לא קיים

אריאל קלנר:  דיברתי גם עם צה"ל וגם עם איציק על זה

אריאל קלנר:  נראה לי, עודד, שצריך גם לבקש נתון על כמה מאלה שעלו בגיל 11–12 נושרים מצה"ל

אריאל קלנר:      אני פעם קיבלתי נתון, אני לא יודע לאמת אותו, זה שמועות, של כמעט 20% של צרפתים שעלו לארץ שנושרים מצה"ל, ואני לא אומר בודדים

אריאל קלנר:  אלה שעלו בגיל 13–14 ונושרים

אריאל קלנר:  למה הם נושרים? כי אף אחד לא מגיע אליהם כמשל"בים ומסביר להם מה יש בצבא, האוריינטציה

אריאל קלנר:       אני יודע שצה"ל מגיע לבתי הספר, אבל אותם החבר'ה בגיל 12–13 לא מבינים שום דבר, הם ישנים בשורה האחרונה בבית ספר, אף אחד לא מתייחס אליהם

אריאל קלנר:  זה גם בהמשך לדברים של חברת הכנסת

אריאל קלנר:  אין להם שום מושג ואז כל ימי העיון, כל הימים המיוחדים, ימי סיירות, אין להם שום מושג מה זה ואז הם מגיעים לצה"ל והם פשוט נושרים

אריאל קלנר:  סליחה שאני אומר את זה ככה, אבל צרפתים שמעו שאפשר להגיע לצבא ולהרביץ, ואני לא ארחיב, אז הם בסוף מסיימים את ימיהם בכלא אחרי שהם נושרים מצה"ל ואף אחד לא רוצה אותם

אריאל קלנר:       אני חושב שצריך פה להרחיב את הסיפור, להביא נתונים על הנשירה

אריאל קלנר:  הכנה לצה"ל זה נכון אבל זה אחרי שהם עברו את כל הדברים האלה

אריאל קלנר:  אני אומר בגיל 15, 16, 17 לעשות אוריינטציה לכל הילדים האלה, לכל הנערים האלה כדי שלא נגיע למצב שבסוף אני שומע שבחוות השומר בנערי רפול עכשיו פתחו לצרפתים כי יש עכשיו צרפתים בכמויות שנכנסו לכלא

עודד פורר: תודה

עודד פורר:  שפרה, בבקשה

שפרה שחר: אני רוצה לומר רק הערה אחת לגבי מה שדיברנו קודם לגבי הלימודים

שפרה שחר:  צריכים לזכור שכל ה-75% וה-100%, מדובר בשכר לימוד אוניברסיטאי שהוא יפה ונחמד, אבל רוב החבר'ה שמגיעים מאוכלוסיות מוחלשות, גם עולים, לצורך העניין עולים יכולים להיות מוחלשים אולי לא כספית אבל מבחינת השפה וכו'

שפרה שחר:  קשה להם מאוד להתקבל למקצועות הליבה באוניברסיטאות ולכן הם בהכרח נאלצים ללכת למכללות ששם שכר הלימוד הוא פי שלושה ופי ארבעה, ואז אנחנו בסיפור אחר לגמרי

שפרה שחר:  צריכים להגיד את זה כי המספרים הגדולים לא מתקבלים לאוניברסיטאות במקצועות הנדרשים בשוק

שפרה שחר:      צריכים לומר שגם "ממדים ללימודים" וכל האימפקט וכל המלגות, יש בהם הרבה מאוד כשלים

שפרה שחר:  אנשים לא מקבלים את הכסף הזה מראש אלא רק בדיעבד

שפרה שחר:  הם צריכים בינתיים להלוות את הכסף, הם נכנסים שוב לחובות ולכן יש הרבה או שלא יכולים לנצל את זה

שפרה שחר:  גם העניין הזה של שעות התנדבות

שפרה שחר:  אני גם עומדת בראש קרן מלגות

שפרה שחר:  אצלנו אין דרישה כזאת משום שאנחנו חושבים שאם אנשים כבר שירתו שירות משמעותי בצה"ל וגם משרתים במילואים, אז אין שום סיבה לבקש מהם בנוסף או לפרנסה הקשה שיש להם, עוד לדרוש מהם שעות התנדבות כי אז זה לא באמת מלגה, וכל הדברים שנראים לפעמים נורא נחמד, הם הרבה פחות נחמדים בפועל

שפרה שחר:       אנחנו עכשיו ביקשנו, הכנסנו את זה להסכמים הקואליציוניים פעם ראשונה איזושהי העדפה מתקנת ללוחמים וגם לחיילים בודדים כאשר יהיה להם נקודות זיכוי באוניברסיטאות ולא רק לאלה שלא משרתים

שפרה שחר:  אין לי שום דבר נגד ערבים אבל הם לא משרתים

שפרה שחר:  להם יש העדפה מתקנת

שפרה שחר:  הם יכולים להתקבל למקצועות ליבה באוניברסיטאות עם 400 פסיכומטרי, כאשר לוחם שלחם שלוש שנים בסיירת בצה"ל לא יכול על שתי נקודות שחסר לו בפסיכומטרי, להתקבל לרפואה או למשפטים או למקצועות נדרשים, שזה הזיה ואנחנו מקווים לתקן את זה

עודד פורר: אין פה נציג של המל"ג

עודד פורר:  צריך לעשות דיון נפרד רק על ההשכלה הגבוהה

שפרה שחר: בהחלט

שפרה שחר:  עכשיו אני רוצה לדבר על נושא כאוב אחר שחיילים בודדים נתקלים בו

שפרה שחר:  במקרה, בגלל פניה מאוד דרמטית אלינו, לעמותה לפני יומיים, ביקשתי קצת נתונים ונאמר לי שבערך 500 חיילים בודדים בשנה נפצעים או חולים ונדרשים לאיזושהי תקופת החלמה ארוכה שבה אין להם שום ליווי וקורים שם די הרבה קטסטרופות

שפרה שחר:  גם אני אימא לשני לוחמים

שפרה שחר:  אמנם הילדים שלי כבר מזמן לא בצה"ל, כבר יש לי נכדים, אבל אני זוכרת שאחד מהם שהיה בסיירת, נפצע, ואני זוכרת כמה הוא היה צריך את ההורים שלו בלהסיע, בלהחזיר כי הוא היה פצוע

שפרה שחר:       השבוע קיבלנו לפחות 12 פניות מבתי חולים

שפרה שחר:  הם לא מגיעים מצה"ל

שפרה שחר:  הם מגיעים או מעובדת סוציאלית של הדסה או מראש מחלקה בהדסה הר הצופים, שחיילים בודדים, הם לא יכולים לשחרר אותם

שפרה שחר:  חיילת בגבס והם לא יכולים לשחרר אותה כי אין מי שייקח אותה

שפרה שחר:  נכון, יש ר"ם 2, אבל עובדה שבסופו של דבר העמותות נדרשות לזה

שפרה שחר:       אנחנו יכולים לטפל רק במי שפנה אלינו

שפרה שחר:  אנחנו לא יכולים לטפל במי שלא פנה אלינו, והרבה מאוד לא פונים אלינו, אז זה דבר שצריכים אולי לעשות עליו דיון נפרד, צריכים להידרש אליו

שפרה שחר:  החיילים האלה לבד לגמרי

עודד פורר: תודה

עודד פורר:  חברת הכנסת מזרסקי

טטיאנה (טניה) מזרסקי: תודה רבה אדוני היושב-ראש

טטיאנה (טניה) מזרסקי:  שמענו על מצוקות של חיילים וחיילות בודדים ובודדות

טטיאנה (טניה) מזרסקי:  יחס כלפי החיילים שנמצאים לבד ללא עורף משפחתי, אלה שיוצאים לשאלה, עולים חדשים, חייבים יחס מיוחד

טטיאנה (טניה) מזרסקי:  הזכיר חבר הכנסת משה טור פז שהבת שלו הייתה חולה והוא הגיע כדי להסיע אותה למרפאה

טטיאנה (טניה) מזרסקי:  לחיילים בודדים אין מישהו שייקח אותם למרפאה ואין מישהו שידאג להם כשרע להם

טטיאנה (טניה) מזרסקי:  הוא אמר שהתקיים דיון על בריאות החיילים יחד עם ועדת חוץ וביטחון

טטיאנה (טניה) מזרסקי:  אני חושבת שאנחנו צריכים כשתיפתח ותתחיל לעבוד ועדת הבריאות, לעשות דיון מיוחד בכלל על בריאות החיילים ובמיוחד בריאות הנפש של החיילים

טטיאנה (טניה) מזרסקי:       אני רוצה להפנות את תשומת ליבכם על בריאות הנפש של החיילים והחיילות שנמצאים לבד בארץ, במיוחד עולים חדשים

טטיאנה (טניה) מזרסקי:  המצוקה שלהם הרבה יותר קשה

טטיאנה (טניה) מזרסקי:  שמענו על מקרי אובדנות

טטיאנה (טניה) מזרסקי:  המספר של מספרי האובדנות עולה

טטיאנה (טניה) מזרסקי:  בימים אלה מאושפז חייל בודד שפגע בעצמו

יצחק גאגולה: אני לא צה"ל אבל אני בודק באשר לעולים בודדים

יצחק גאגולה:  הנתון שאתם אומרים לא נכון

טטיאנה (טניה) מזרסקי: המקרים של אובדנות בצה"ל, המספר עלה

יצחק גאגולה: את אמרת על חיילים עולים

טטיאנה (טניה) מזרסקי: המספר של מקרי האובדנות בצה"ל עלה

טטיאנה (טניה) מזרסקי:  גם מסבירים סיבות, שאין מספיק כוח אדם, אין מספיק תקציבים

טטיאנה (טניה) מזרסקי:  חייל שמאותת סימני מצוקה ואפשר לזהות לפי התנהגות, אפשר לזהות שהוא חייב טיפול ואין לפעמים להנגיש לו ולספק לו את הטיפול, אז שמים השגחה

טטיאנה (טניה) מזרסקי:  כששמים להשגיח על חייל שנמצא בסכנת אובדנות, ראינו עכשיו מקרה שנרדם בשמירה ולא שמר מספיק על החייל שהיה במצוקה וראינו מה שקרה

טטיאנה (טניה) מזרסקי:  אני רוצה לבקש ממך, אדוני היושב-ראש, ליזום ולהעביר תקציבים לתגבר את המערכת בחיזוק בריאות הנפש בצבא, ולתת הכשרה למפקדים ולקצינים בכל הבסיסים, מה עובר חייל בודד, כי הרבה תלוי במפקד, איך להתייחס לחיילים בודדים ואיך לזהות נורות אדומות ושחייל נמצא במצוקה

טטיאנה (טניה) מזרסקי:  תודה

עודד פורר: תודה רבה

עודד פורר:  ביטוח לאומי, בבקשה

דני קורן: שלום, בוקר טוב לכולם

עודד פורר: תוכל לפרט לנו אם יש חיילים בודדים שחייבים כסף לביטוח לאומי ומה אתם עושים? רק את שמך ותפקידך

דני קורן: אני סגן ראש מינהל הביטוח והגבייה בביטוח לאומי

דני קורן:       המצב החוקי היום, שכל חייל שמתגייס, לא משנה מה הסטטוס שלו, חייל בודד או לא חייל בודד, אם הוא מתגייס עד גיל 21 יש לו פטור מתשלום דמי ביטוח לאומי וביטוח בריאות, גורף מגיל 18 עד למועד הגיוס

דני קורן:  למשל הוא התגייס בגיל 20, הוא פטור מתשלום דמי ביטוח לאומי מגיל 18 עד גיל 20

דני קורן:  יש מקרים חריגים מאוד שאנשים מתגייסים בין גיל 21 לגיל 22

דני קורן:  במצבים כאלה יש לנו הנחיה מנהלתית שגם במקרים כאלה שבנסיבות למשל שמדובר בעולה חדש או שמדובר באדם שהיה אמור להתגייס לצבא ונפצע באזרחות ודחו לו את מועד הגיוס נניח לגיל 21

דני קורן: 5, גם במצבים כאלה אנחנו נותנים את הפטור מגיל 18

דני קורן:       המקרים היחידים שבהם אנשים מאבדים למעשה את כל הפטור מתשלום דמי ביטוח לאומי זה כאלה שמתגייסים אחרי גיל 22

דני קורן:  ברגע שהם מתגייסים אחרי גיל 22, באמת יש פה בעיה שהם נדרשים לשלם דמי ביטוח לאומי רטרו מגיל 18

דני קורן:       מספר המקרים האלה הוא יחסית מאוד מצומצם

דני קורן:  אם אני לוקח גם את האוכלוסייה הזאת שגם נדרשת לשלם דמי ביטוח בגלל שהתגייסה אחרי גיל 22, על פי רוב האוכלוסייה הזאת שאני אומר שהיא מאוד מצומצמת, האוכלוסייה הזאת, אנחנו נוהגים לבטל קנסות והצמדה ולאפשר פריסת תשלומים מאוד משמעותית כדי להקל על האוכלוסייה הזאת

דני קורן:      אנחנו נמצאים בקשר עם כמה עמותות שעוזרות לאוכלוסייה הזאת של חיילים בודדים, עולים חדשים שמתגייסים, ואנחנו מנסים תמיד למצוא באמת פתרונות ממש בדוחק בשביל לעזור לאוכלוסייה הזאת

דני קורן:  אני יכול לומר שאין לנו הרבה מקרים כאלה של חיילים שהתגייסו והוטלו עליהם עיקולים או עיקולי משכורות או סנקציות כאלה

דני קורן:  מעט מאוד מקרים כאלו

עודד פורר: עכשיו אני ארצה שתתייחס רק לשאלות שלי

עודד פורר:  אחד, מה קורה לגבי חייל שבתקופת השירות הצבאי הוא גם עובד כי יש לו היתר תעסוקה פרטי בתקופת השירות הצבאי? שניים, מה קורה עם חיילים עולים שמתגייסים אחרי גיל 22? הרי אם עלה בחור בגיל 22, הוא מתגייס כעבור כמה זמן

עודד פורר:  איך זה הולך, איציק?     

יצחק גאגולה: יש לו שנת שהייה שנה להתארגן, להגיד אם מתאים, נשאר פה, לא נשאר

עודד פורר: לדעתי עד גיל 27 הוא חייב בגיוס

יצחק גאגולה: לא, שינינו אדוני

עודד פורר: עד כמה היום?     

יצחק גאגולה: חייל עולה, בהגיעו עד 22 פחות יום, חייב בגיוס

עודד פורר: זאת אומרת שאם הוא עלה בגיל 21

עודד פורר: 5, הוא בגיל 22

עודד פורר: 5 מתגייס

יצחק גאגולה: לא, הוא לא חייב כי הוא יכול להקדים

יצחק גאגולה:  הוא יכול להגיד מוכן אני, אבל אתה צודק, יש לו את הזמן עד שהוא עולה גם בקובץ

עודד פורר: השאלה השלישית היא כמה עיקולים הטלתם על מי שמוגדר חייל בודד או שחייל בודד משוחרר? בדרך כלל העיקול מוטל אחרי השחרור, לא במהלך הצבא

עודד פורר:  בדרך כלל הוא נתקל בבעיה הזאת שלושה, ארבעה, חמישה חודשים אחרי הצבא

דני קורן: לשאלה הראשונה לגבי חייל שהוא סדיר ועובד במקביל כעובד שכיר, מעבר לעניין הזה שאין פה שום מניעה חוקית, בגלל שבתקופה שהוא חייל הוא מקבל את שירותי הבריאות מהצבא, אז הוא לא חייב בתשלום דמי ביטוח בריאות מהמשכורת שלו, אלא רק חייב בדמי ביטוח לאומי, ככה שהנטו שלו יותר גבוה מעובד שכיר רגיל

עודד פורר: לא שאלתי איך נראה הנטו שלו

עודד פורר:  הוא חייב בביטוח לאומי

דני קורן: הוא חייב בביטוח לאומי מהמשכורת

דני קורן:  המעסיק חייב לנכות ממנו

דני קורן:  רק אמרתי שהנטו שלו יותר גבוה בגלל שהוא פטור מדמי ביטוח בריאות

דני קורן:       חשוב להכיר עוד פטור שקיים בחוק הביטוח הלאומי

דני קורן:  כל עולה חדש, יש לו פטור מתשלום דמי ביטוח למשך 12 חודשים מיום העלייה, אז אם נתתם קודם את הדוגמה של עולה חדש בגיל 21

דני קורן: 5 שהתגייס בגיל 22

דני קורן: 5, לפי הדוגמה הזאת הוא לא ישלם בגלל ביטוח לאומי בגלל שיש לו את הפטור של שנה ממועד העלייה

עודד פורר: ומה הוא יעשה במהלך השירות הצבאי, ישלם או לא ישלם ביטוח לאומי?     

דני קורן: בכל מקרה מי שנמצא בשירות סדיר, אין לו שום חובת תשלום דמי ביטוח לאומי

דני קורן:  הצבא הוא זה שבעצם משלם את הביטוח הלאומי בגינו

שפרה שחר: מה קורה אם יש תאונת עבודה בזמן שהוא משרת?     

דני קורן: ברגע שמדובר בתאונת עבודה, אז פה בגלל שהוא עובד שכיר, זה חוסה תחת הקטגוריה הזאת של השכר שלו כעובד שכיר

דני קורן:  זה יהיה הבסיס גם לתשלום

עודד פורר: לכאורה לפי מה שאתה אומר, ביטוח לאומי לא מנהל שום הליכים מול חייל משוחרר

דני קורן: אנחנו מדברים על חייל סדיר שצבר חובות

עודד פורר: דני, אתה קצת מערבב אותנו

עודד פורר:  אני מדבר על חייל בודד ששירת כחייל בודד, השתחרר ומוצא את עצמו כעבור שלושה-ארבעה חודשים מתמודד מול ביטוח לאומי עם עיקולים

עודד פורר:  אנחנו מקבלים תלונות מעמותות שמטפלות עבור החיילים האלה, שעל סכומים באמת זעומים לעיתים, אם זה מהתעסוקה הפרטית שנשאר כי המעסיק לא הפריש או שהוא לא ידע, מוצאים את עצמם עם חובות של לפעמים מאות שקלים, מנהלים נגדם הליך של עיקול, אני חייב לומר מאוד אגרסיבי

דני קורן: לגבי חייל שהשתחרר מהצבא משירות סדיר או מי שהשלים שירות לאומי-אזרחי, פה יש פטור לחודשיים הראשונים ממועד השחרור, פטור גורף מתשלום דמי ביטוח לאומי וביטוח בריאות בחודשיים הראשונים לאחר השחרור, אבל החל מהחודש השלישי כל אדם שלא עובד חייב בתשלום דמי ביטוח לאומי מינימליים, לכן כמו שציינת כנראה שמדובר על אנשים שמיום השחרור שלהם, מספר חודשים הם לא עבדו

דני קורן:  בחודשיים הראשונים, אמרתי, יש להם פטור

דני קורן:  מהחודש השלישי הם חייבים בתשלום דמי ביטוח לאומי ופה זה גורף לגבי כל האוכלוסייה הקיימת במדינה שלא עובדת

דני קורן:  גם לפי חוק הביטוח הלאומי אדם שלא עובד חייב בתשלום דמי ביטוח לאומי מינימליים שקבועים בחוק

עודד פורר: כמה הליכים אתם מנהלים, אני שואל את השאלה הזאת בפעם השלישית, מול חיילים בודדים משוחררים?     

דני קורן: אין לנו את הנתונים האלה, אנחנו נמציא אותם

עודד פורר: תמציאו אותם בבקשה לוועדה

דני קורן: בכל מקרה יש אצלנו כרגע עבודת מטה כדי לאפיין במערכת הגבייה שלנו שכל מי שהוא נמצא בקטגוריה של חייל חובה סדיר, שאנחנו נעכב את כל פעולות האכיפה והוצאה לפועל נגדו, אבל לגבי חיילים משוחררים, כמה חיילים משוחררים, יש לגביהם הליך של גביית חוב, אנחנו נמציא לכם את הנתונים האלה

עודד פורר: אני מבקש לקבל את הנתון, כמה חיילים משוחררים שהשתחררו בשנה, אני מדבר שנה מאז השחרור שלהם, יש נגדם הליך של גביית חוב? אני לא יודע אם לביטוח הלאומי יש את הנתון, האם החייל הזה הוגדר כחייל בודד או לא?      

דני קורן: אין לנו שום הבחנה כזאת

עודד פורר: הנתון הזה, אתם תצטרכו להכין אותו במיוחד ואני חושב שצריכה להיות הבחנה כזאת

דני קורן: אנחנו נצטרך לקבל קובץ ממי שמנהל מהצבא

עודד פורר: צריכה להיות הבחנה מול ביטוח לאומי גם בהיבט הזה של הגבייה, בין חייל בודד למי שאינו בודד

עודד פורר:  הרי אם אנחנו אומרים שאנחנו אחרי השחרור נותנים לחייל בודד עוד 1,000 שקלים מענק, לוקחים בחשבון שאומרים, אנחנו מבינים שהוא ממשיך להיות חייל בודד גם בשנה הראשונה שלו באזרחות, אז גם הביטוח הלאומי צריך לדעת שגם בשנה הראשונה שלו באזרחות הוא חייל בודד

עודד פורר:  זה נתון מאוד חשוב

דני קורן: בסדר גמור

עודד פורר: תודה רבה

עודד פורר:  הילה סולימני

הילה סולימני: בוקר טוב, אני מנהלת את תוכנית כנפיים שאני מאמינה שהיו"ר מכיר, תוכנית שמשותפת לסוכנות היהודית, קרן מיראז' ישראל ומשרד העלייה והקליטה, תוכנית שקיימת כבר 16 שנה

הילה סולימני:  ביקשתי לדבר כדי להסביר איך בעצם החיילים הבודדים העולים, אנחנו מטפלים רק בעולים, יודעים בעצם מה מגיע להם לקראת השחרור, בהכנה שלהם ובליווי אחרי זה

הילה סולימני:      התוכנית לקראת השחרור יחד עם צה"ל מקיימת את סדנאות ההכנה לאזרחות שמהשבוע זה ממש קורה עכשיו, הן מופרדות בין העולים לחסרי העורף על מנת לדייק את התכנים

הילה סולימני:  הסדנאות מתקיימות שלושה חודשים לפני השחרור מצה"ל, השנה פעם ראשונה בפריסה ארצית, חיפה, באר שבע ורחובות, דיוק של תכנים, ארבעה ימים של סדנה שמגיעים לשם גם מינהל הסטודנטים, גם האגף והקרן להכוונת חיילים משוחררים ועוד גופים גם של המדינה אבל גם אנחנו כ"כנפיים" שנותנים להם את כל המידע בארבעה ימים, מה מגיע להם מהרגע שהם משוחררים

טטיאנה (טניה) מזרסקי: כולם משתתפים?     

הילה סולימני: אני כבר אגיד

הילה סולימני:  השנה עתידים להשתחרר 1,300 חיילים בודדים עולים

הילה סולימני:  אני כבר אומרת מראש שלצערי אנחנו לא מגיעים לכולם ואנחנו גם יודעים למה

הילה סולימני:  אנחנו מגיעים כל שנה בערך ל-1,000 כי יש לנו את קורס נתיב שקורה לקראת סוף השירות

הילה סולימני:  יש גם מפקדים שלצערי לא יכולים לשחרר, לא כי הם לא רוצים אלא כי יש בכל זאת יחידה שצריכה לתפקד, גדוד וכו', אבל זה נושא שאנחנו מכירים יחד עם מרכז הבודדים

הילה סולימני:  המרכז מוציא להם את הזימונים, מוודא הגעה

הילה סולימני:       בסוף יכולים להצטרף ל"כנפיים" מי שלא היה בסדנה, ולהצטרף זה בעצם לייעוץ אישי שכולל תעסוקתי, מה אני עומד לעשות ביום של אחרי, ייעוץ כלכלי

הילה סולימני:  היועץ הכלכלי שלנו, צביקה, מטפל בכל מי שמגיע אלינו אחרי השחרור, לעבור על שכר דירה, לוי בוגר שלנו, פלאפונים מול ארגונים, כל מה שקשור בעולם הכלכלי, אבחון תעסוקתי מותאם תרבות

הילה סולימני:  בעצם התוכנית מטפלת בכ-1,000

הילה סולימני:  גם מי שלא השתתף בסדנה מתקבלים

הילה סולימני:  כל היתר יכולים להצטרף לשלב של הייעוצים

הילה סולימני:       יתרה מכך, בגלל שעלה הנושא של ברה"ן, אני אגיד שבמהלך השירות הצבאי חיילים בודדים עולים, אם הם עתידים להשתחרר על פרופיל 21 יש לנו שיתוף פעולה כבר שנה שנייה עם ברה"ן

הילה סולימני:  ברגע שחייל בודד עולה חותם ומסכים בטופס ויתור סודיות, רק העולים עוברים אלינו והם מקבלים במיידי מטפל, פסיכולוג, עובד סוציאלי

הילה סולימני:  אנחנו מפעילים את זה במיידי ואנחנו בשיתוף פעולה הדוק איתם

הילה סולימני:       פצועים אנחנו מקבלים ישר מצה"ל

הילה סולימני:  קוראים לנו

הילה סולימני:  אנחנו יודעים להטיס את ההורים

הילה סולימני:  זו תוכנית שהיא משותפת לסוכנות, למשרד העלייה והקליטה

הילה סולימני:  אנחנו יודעים להטיס לפה הורים

הילה סולימני:  עובדת סוציאלית שלנו מגיעה לפצוע, מגיעה איתו לדיור שצריך ואנחנו נותנים גם מענק להורים אם צריך וגם לו מענק הסתגלות

הילה סולימני:  אנחנו יודעים לתת את המעטפת הזו

הילה סולימני:  שוב אני אומרת, אנחנו לא מגיעים לכולם, לא כי אנחנו לא יכולים ולא רוצים אלא כי המערך לא מאפשר לנו

הילה סולימני:      מילה אחרונה זה שיתוף הפעולה החשוב עם עלייה וקליטה

הילה סולימני:  ביום שהם משתחררים הם מגיעים לקהילת הבוגרים שלנו שזה איציק דאג להקים לפני חמש שנים

הילה סולימני:  הם מגיעים, מקבלים סדנאות העשרה אחר הצוהריים פעם בשבוע ברחבי הארץ, סדנאות שבחוץ יעלו להם כסף, אם זה ספורט, לימודי בישול, צורפות, הכול בחינם

הילה סולימני:  משרד העלייה והקליטה דואג להם להיות ביחד

הילה סולימני:  תודה

עודד פורר: תודה רבה

עודד פורר:  נועם אביטל

נועם אביטל: תודה רבה

נועם אביטל:  קודם כל אני רוצה להגיד תודה רבה על הישיבה, כייף לחזור לדיונים הללו בנושאים החשובים

נועם אביטל:  אני מגיע גם כחייל בודד משוחרר בעצמי שעבר את החוויות האלה, ואני רוצה להציע הצעה לוועדה

נועם אביטל:  היושב-ראש דיבר על מקרים קשים, כאלה שנשארים לגור בבסיס, כאלה שהמצב איתם חמור, בעיות כלכליות

נועם אביטל:  אני רוצה להציע הצעה, שנעלה כמה חיילים בודדים

נועם אביטל:  כרגע הם עריקים, נמצאים במאסר או במעצר

נועם אביטל:  יש אותם בדוח אחד, אפשר להוציא את זה

נועם אביטל:  לדעתי זה נתון שאפשר להוציא אותו כל יום

נועם אביטל:  אני מכיר את הנתונים מלפני שבועיים

עודד פורר: אתם יודעים לתת לנו את הנתון הזה?     

קריאה: כמובן

נועם אביטל: אלו המקרים החריגים בדרך כלל ולפי זה נוכל להבין את ההתקדמות של הוועדה ושל התוכניות, כי ברגע שהמספר הזה ירד, נוכל להבין שאנחנו בקצב טוב כי שם נמצאים המקרים החריגים ובהם אנחנו כעמותה נתקלים, בהמון סוגי בעיות, ואני מציע שנתעסק בזה

נועם אביטל:      דבר נוסף שאני רוצה להעלות בנושא חוק חייל בודד משוחרר, אז עם חבר הכנסת אלכס קושניר התחלנו להניע את זה

נועם אביטל:  אני חושב שכדבר התחלתי שלא מחייב חוק אפשר בשנה הראשונה לכל חייל בודד משוחרר לתת אוטובוסים ונסיעות בחינם ברכבות כדי להתחיל לנוע עוד לפני שמדברים על שכר ועל שכר דירה ועל דברים כאלה, דברים שיכולים לעזור בצעדים הראשונים

נועם אביטל:  שווה לבחון גם את זה

טטיאנה (טניה) מזרסקי: יישר כוח, מכירה אותך כבר כמה שנים

טטיאנה (טניה) מזרסקי:  אתה זוכר? היית אצלי בכרמיאל

עודד פורר: יש לכם הערכה של העלות של הדבר הזה?     

נועם אביטל: כן, יש לי הצעת חוק כתובה, אני אוכל להעביר

עודד פורר: לא את הצעת החוק, הערכת העלות בערך

נועם אביטל: אני לא יודע את הבערך

שלומית אבינח: אתה יודע, לוי, להגיד?     

לוי טבצ'ניקוב: חבר הכנסת פורר, אני יודע שכל הצעת החוק של קליטת חיילים בודדים משוחררים סוכמה עם אגף התקציבים של משרד האוצר בשנה שעברה

עודד פורר: הצעת החוק של חבר הכנסת קושניר?     

לוי טבצ'ניקוב: נכון

לוי טבצ'ניקוב:  זה הצעת חוק קליטת חיילים משוחררים (תיקון), הטבות חיילים בודדים

לוי טבצ'ניקוב:  זה ממש סט של גם סיוע משפטי, גם סיוע פיננסי, הכול, וזה סוכם עם אגף התקציבים של משרד האוצר

עודד פורר: אתה יודע להגיד את האומדן התקציבי?     

לוי טבצ'ניקוב: אני לא זוכר את זה

לוי טבצ'ניקוב:  צריך לבדוק את זה

עודד פורר: תבדוק את זה ותעביר לי גם את - - -     

לוי טבצ'ניקוב: זה היה צריך להיכנס לתקציב 2023

עודד פורר: תודה רבה

עודד פורר:  מוטי דסקל

מוטי דסקל: שלום, אני יוצא החברה החרדית

מוטי דסקל:  אני רכז תחום יוצאים מהצבא ויוצאים לשינוי

מוטי דסקל:  אני מגיע לכאן גם כן מרקע אישי

מוטי דסקל:  אני חייל בודד הייתי, הוכרתי באיזשהו שלב

מוטי דסקל:  לפני עשור כשהתגייסתי ב-2013 זה היה מאבקים כלפי הגיוס של חרדים

מוטי דסקל:  התגייסתי ולא הוכרתי כחייל בודד

מוטי דסקל:  לקח הרבה מאוד זמן לצבא כדי שיכירו בי כבודד

מוטי דסקל:  בסופו של דבר הוכרתי כבודד

מוטי דסקל:      דיברו כאן לא מעט על חיילים בודדים עולים

מוטי דסקל:  כמעט מחצית מהחיילים הבודדים הם חסרי עורף משפחתי ומעט מאוד התייחסות כלפיהם, שזה חשוב

מוטי דסקל:  אני חייב להגיד, בעקבות הטיפול של הוועדה, בשנה האחרונה היה מדיניות עדכנית לבוגרי המגזר החרדי, שיכירו בהם על אף בעייתיות שיש עם הקשר עם ההורים

מוטי דסקל:  מידי פעם נפגשים עם אחד מההורים או קשר קלוש, אבל בסופו של דבר לא מהווה עורף משפחתי

מוטי דסקל:  נעשתה כאן מדיניות

מוטי דסקל:  עדיין אין לנו דרך לבדוק את המדיניות, אם היא השפיעה או לא השפיעה

עודד פורר: יש לי שאלה

עודד פורר:  אתם כעמותה או עמותת הלל שמטפלת ביוצאים בשאלה, הרי חייל בודד עולה מקבל מעטפת של משרד ושל כל הסיפור הזה

עודד פורר:  למעט העמותות שלכם יש עוד סיוע? המוסדות הלאומיים למשל לוקחים חלק בעניין הזה? ההסתדרות הציונית, הסוכנות היהודית?     

מוטי דסקל: לא משהו שאני יודע לענות

אמנון רובינשטיין: תוכנית יתד

עודד פורר: יתד, משרד הרווחה

עודד פורר:  מבחינת ציונות יש פה סיפור ציוני מאוד חשוב

מוטי דסקל: אני רוצה לומר שבעקבות פעילות הוועדה המדיניות קרתה

מוטי דסקל:  אם אנחנו דיברנו ב-2019 על 15% מתוך החיילים יוצאי החברה החרדית שהוכרו כבודדים, מספר נמוך, אני מאמין שזה עלה

מוטי דסקל:  אנחנו לא יודעים להגיד את זה

מוטי דסקל:  אנחנו אמורים לבקש את הנתונים בתקופה הקרובה

מוטי דסקל:       אני רק רוצה להוסיף עוד משהו נוסף שלא דובר כאן

מוטי דסקל:  לאחרונה הוספה דרגה נוספת של זכאי סיוע

מוטי דסקל:  זכאי סיוע זה סוג של דרגת ביניים מתחת לבודד

מוטי דסקל:  אני רק רוצה שיוודאו את זה שזה לא מגיע על חשבון המדיניות שנעשתה לחיילים חרדים

עודד פורר: תודה רבה

עודד פורר:  יעל אייזנר

יעל אייזנר: תודה רבה

יעל אייזנר:  אני מהתנועה הקיבוצית, אם מישהו פה עוד לא מכיר אותי

יעל אייזנר:  כבוד היושב-ראש, חברת הכנסת מזרסקי, תודה רבה על האכפתיות ועל תשומת הלב

יעל אייזנר:  יש לנו עוד הרבה עבודה לפנינו

יעל אייזנר:  אני מאוד מתרגשת שחזרנו להתכנס כאן

יעל אייזנר:  יש לנו הרבה נושאים על הפרק

יעל אייזנר:       מדברים פה רבות על ההיבטים הכלכליים של החזקת חייל, כסף לשכר דירה, כסף אחרי השחרור

יעל אייזנר:  נכון, כסף מניע את העולם

יעל אייזנר:  אני לא חושבת אחרת למרות שאני קיבוצניקית

יעל אייזנר:  יחד עם זה, חייל/ת צעירים בודדים זקוקים למעטפת שהיא הרבה מעבר לכסף

יעל אייזנר:  אני גאה לעמוד בראש תוכנית ש-10% מהחיילים הבודדים בצה"ל בוחרים בה

יעל אייזנר:  לא לכל אחד זה מתאים לגור בעיר

יעל אייזנר:  לא לכל אחד מתאים בגיל יותר בוגר לגור עם שותפים

יעל אייזנר:  בקיבוץ כל חייל או חיילת מקבלים חדר לבד, מקלחת ושירותים ומטבחון בחדר ואת כל השירותים שהקיבוץ יכול להעניק

יעל אייזנר:       אני מאוד גאה ומודה ומוקירה תודה ענקית לחבר הכנסת אלכס קושניר שהעלה את הנושא של סדר-היום בוועדה הקודמת

יעל אייזנר:  אני אשמח שכל אחד מכם יבוא לביקור

עודד פורר: כמה חיילים בודדים אצלכם?     

יעל אייזנר: זה נע בין 600 ל-700

יעל אייזנר:  זה תלוי גרעיני צבר בתקופות שהם מגיעים, אבל זה בכל זאת 10% מהחיילים בצה"ל

עודד פורר: אין לכם מקום ליותר?     

יעל אייזנר: ככל שהצבא יפנה חיילים, יהיה מקום ליותר

קריאה: 10% מהחיילים הבודדים

יעל אייזנר: הבודדים, כן

יעל אייזנר:  אני רוצה לומר שאנחנו מכניסים מידי שנה קיבוצים חדשים בדגש על קיבוצי המרכז

יעל אייזנר:  אנחנו יודעים שהפריפריה היא מאתגרת

קריאה: זה לא אטרקטיבי לחיילים הבודדים

יעל אייזנר: תלוי למי

יעל אייזנר:  10% מהחיילים הבודדים בוחרים קיבוץ

יעל אייזנר:  אנחנו באופן כללי לא אטרקטיביים

יעל אייזנר:  רק 1% מאוכלוסיית המדינה בוחרים בחיי קיבוץ, אז אם 10% מהחיילים ביחס לאחוזינו באוכלוסייה - - -      

עודד פורר: לא בהכרח בוחרים

עודד פורר:  גם קשה מאוד להתקבל לחיי קיבוץ

יעל אייזנר: זה גם נכון

יעל אייזנר:  יחד עם זה אני לא נולדתי בקיבוץ, אז זה בסדר

יעל אייזנר:  מעבר להציג את עצמי ואת התוכנית שאני מאוד גאה בתנאים שהולכים ומשתפרים מידי שנה, ואתם מוזמנים כל אחד ואחת מכם לראות, החיילים בוכים מרוב התרגשות כשהם רואים את החדר שמחכה להם

יעל אייזנר:  המפקדים לא מפסיקים להלל

יעל אייזנר:  אתם מוזמנים

יעל אייזנר:  איציק, שותפי ואני נשמח

שפרה שחר: בדרך כלל הם בוכים כי המזגן לא עובד

יעל אייזנר: אני לא מכניסה חייל למקום שלא הייתי שמה את הילדים שלי, ויש לי שלושה ילדים שכולם אחרי צבא

יעל אייזנר:  איציק השותף שלי ואני נמצאים בכל קליטה של חייל בקיבוץ בקצווי הארץ כדי לוודא שהוא יקבל את התנאים הכי טובים שיש, אז אם למישהו יש טענות, אני הכתובת

יעל אייזנר:  הטלפון שלי בגוגל

יעל אייזנר:  חיילים בודדים בקיבוצים, הראשונה שעולה זה אני, 24/7 כולל בשישי-שבת וחג

יעל אייזנר:       אני רוצה להעלות שני נושאים שהם לאו דווקא אנחנו, הם לא התנועה הקיבוצית

יעל אייזנר:  היות ולא לכל חייל בודד מתאפשר להגיע לפני הגיוס לבית החייל, ולא לכל חייל בודד זה מתאים לגור בבית החייל, אני חושבת שהמדינה מחויבת לחבר'ה האלה

יעל אייזנר:  שלושה חודשים לפני הגיוס אנחנו יודעים להביא אותם להתגייס

יעל אייזנר:  בואו נדע גם לממן להם את פתרון הדיור לא רק בבית החייל

יעל אייזנר:       הדבר השני, אני רוצה לדבר על משהו שהוא מאוד כואב לי וזה הנושא של שחרור טרם זמנם כשהם משתחררים על מצב רפואי או מצב נפשי

יעל אייזנר:  אנחנו עובדים היטב בשיתוף פעולה מרגש עם תוכנית יתד

יעל אייזנר:  יחד עם זה חיילים בודדים, גם אחרים, משוחררים מהיום להיום, ובשונה מחיילים בודדים שיש להם אבא ואימא, שם אין מי שיקלוט אותם

יעל אייזנר:  זה נכון שיש 1,000 שקלים מהקרן להכוונת חיילים משוחררים, אבל כשחיילת בדיכאון ולא יוצאת מהחדר שלה, הדבר האחרון שהיא תעשה זה לרוץ אחרי כספים מהקרן

יעל אייזנר:  אני חושבת שהמחויבות של הצבא לחיילים בודדים היא לממן שלושה חודשים כשהשחרור הוא טרם זמנו על רקע רפואי או נפשי

יעל אייזנר:       אני רוצה לספר לכם שיש לנו בתנועה הקיבוצית תוכנית חדשה לעולים חדשים, שהנציגה שלה לא נמצאת כאן כי היא בניכר להביא עוד עולים חדשים, תוכנית בשם "חמסה" שהיא לזכרו של צביקה לוי, איש עתיר זכויות ומעשים בארץ שזכיתי להמשיך דרכו

יעל אייזנר:  התוכנית מדברת על רצף של ליווי של העולה מיום הנחיתה בארץ לאולפן ועד חמש שנים מיום העלייה, על איזשהו רצף שבו הוא לא הולך לאיבוד בתקופת ביניים

יעל אייזנר:  סיים אולפן, רגע, מה עושים עכשיו חצי שנה עד הגיוס? רגע, מה עושים ביום שאחרי השחרור? אלא רצף שלם

יעל אייזנר:  זה קורה ומתרחש בתנועה הקיבוצית

יעל אייזנר:  זה בראשית הדרך

יעל אייזנר:  התוכנית רק בת שנה אבל התפיסה הזאת שיידעו הורים יהודים בניכר שמישהו מלווה ברצף היא תפיסה נכונה

עודד פורר: תודה רבה

עודד פורר:  התנועה הקיבוצית, אני חייב לומר, יש לי הרבה מאוד מחלוקות בדברים אחרים

עודד פורר:  התחום של קליטת עלייה, הרבה מאוד זכויות, עושים עבודה מצוינת כולל פרויקט "בית ראשון במולדת" ששמחתי להחיות אותו בזמנו

עודד פורר:       דב ליפמן

עודד פורר:  בבקשה

דב ליפמן: תודה רבה כבוד היושב-ראש

דב ליפמן:  שני נושאים שלא עלו כבר בדיון אבל אני חושב, הם חשובים וגם יכולים להיות חלק מהחוק וגם בטיפול הוועדה

דב ליפמן:  דבר ראשון זה הסדרת מעמד חיילים בודדים ממח"ל אחרי השירות

דב ליפמן:  הם לא עולים, הם לא אזרחים

דב ליפמן:  לפי התוכנית הם אמורים לחזור הביתה אבל מה שקורה במשך השירות, הם אוהבים את הארץ, יש ציונות והם רוצים להישאר פה לעבוד, ללמוד, לעשות משהו ואין להם שום מעמד בכלל

עודד פורר: למה לא לעשות עלייה?     

דב ליפמן: הם צריכים קצת זמן ללמוד אם הם יכולים לחיות פה, אם הם רוצים להיות פה

דב ליפמן:  לחשוב על איזה סטטוס מיוחד שנותן להם יכולת לעבוד, ללמוד כדי שהם יוכלו לבחון אם הם רוצים לעשות עלייה

דב ליפמן:  זה דבר ראשון שיכול להיות חלק

עודד פורר: הסטטוס היחידי שאני חושב עליו שהוא רלוונטי זה לאפשר להם להיכנס לתוך תוכנית "מסע"

עודד פורר:  מהשחרור לתוך תוכנית "מסע" כי מה שאתה מתאר הוא בעצם פלוס-מינוס תוכנית "מסע"

דב ליפמן: זה יכול להיות מדהים

דב ליפמן:  זה רעיון מדהים

עודד פורר: יכול להיות ששווה באמת להעלות את הסוגיה הזאת בפני תוכנית "מסע"

דב ליפמן: אוקיי, זה דבר ראשון, לחשוב על איזה רעיון

דב ליפמן:       דבר שני זה בנוגע למשפחות

דב ליפמן:  אני בקשר עם עמותה בשם family of lone soldiers

דב ליפמן:  זה עלה בעצם מהסיפור של מקס שטיינברג ב-2014 שהפעם הראשונה שהם שמעו משהו מצה"ל זה היה דפיקה על הדלת

דב ליפמן:  אני יודע שיש איזה רצון לשפר את המצב, שיש איזה משהו רשמי

עודד פורר: אין היום קשר רשמי של הצבא עם משפחות לוחמי המח"ל?     

ענבר סיטבון: קשר רשמי שמתבטא במה?     

עודד פורר: לא יודע, עדכון, מה קורה עם הילד?      

ענבר סיטבון: הם יכולים לדבר איתנו

דב ליפמן: לא, לא, אבל אין משהו רשמי

עודד פורר: איך הם יכולים לדבר אתכם?     

ענבר סיטבון: קודם כל מרכז הבודדים זמין 24/7 גם להורים מחו"ל, גם לכל העמותות, לחיילים הבודדים

עודד פורר: אבל איפה הם מכירים אתכם בכלל?      

ענבר סיטבון: אנחנו מפיצים את דרכי התקשורת

ענבר סיטבון:  אנחנו שולחים אגרות בחגים גם להורים

ענבר סיטבון:  אין מבחינתנו כצה"ל הבדלה בין מח"ל לבין עולה לבין חסר עורף משפחתי

ענבר סיטבון:  הם כולם מקבלים את אותן הזכויות, את אותן ההטבות והם לא נבדלים

דב ליפמן: את אומרת שכאשר חייל או חיילת נכנס לצבא, מצה"ל יש משהו רשמי שיש קשר עם המשפחות בחוץ לארץ? אם יש שיפור זה מעולה

ענבר סיטבון: אני אגיד, זה בקורונה התחיל להתקדם אבל אנחנו היום מקיימים בכל החטיבות הסדירות, בבא"חים, בבסיסי ההכשרות זום שמתורגם באופן מקוון מיידי בכל השפות עם ההורים

ענבר סיטבון:  נותנים מידע, נותנים כלים, נותנים זכויות, עונים על שאלות

ענבר סיטבון:  הם מרגישים באמת מחוברים

ענבר סיטבון:  המפקד, הם רואים אותו בזום

ענבר סיטבון:  זה כלי שאנחנו נתחיל לחייב אותו לכל המפקדים

דב ליפמן: אשמח לעקוב אחרי זה

קריאה: גם יש קשר עם הקונסוליות

קריאה:  יש לנו את האנשים בקונסוליות

קריאה:  המשפחות פונים אליהם והם פונים אלינו

עודד פורר: נריה מאיר

נריה מאיר: לתת רק מענה לדבר הזה

נריה מאיר:  יש פה באמת לקונה

נריה מאיר:  יש פה ואקום בנושא הזה של חיילי מח"ל, כי הרי מח"ל הם מגיעים כל שנה כמתנדבי חוץ לארץ

נריה מאיר:  הם נמצאים פה בצבא ואחר כך הם צריכים לבחור האם לעלות לישראל או לא

נריה מאיר:  לפי נתונים של משרד הביטחון, 50% מהם עולים אבל זה קצת משקר, כי כאשר משרד הביטחון - - -     

עודד פורר: מי מרכז את התוכנית הזו? איך בחור מלוס אנג'לס מחליט שהוא מתגייס?     

נריה מאיר: האגף הביטחוני-חברתי

עודד פורר: איפה הוא פוגש את אודי דרור? אני בחור בן 17 בלוס אנג'לס

נריה מאיר: היום הפנייה לצבא היא דרך האתרים שלIDF או דרך חבר מביא חבר, שמגיעים ונמצאים בתוך השירות

עודד פורר: לא ענית לי

עודד פורר:  בחור אמריקאי בן 17 מלוס אנג'לס, מה הוא עושה?      

ענבר סיטבון: דרך האינטרנט, גוגל

ענבר סיטבון:  ממלא טפסים, אודי דרור עובר על זה

ענבר סיטבון:  בהנחה ואודי דרור מקבל אותו, הוא מועבר לצה"ל וצה"ל מתחיל איתו בעצם את כל פתיחת הרשומה ואת התהליך

עודד פורר: ומלווה אותו עד השחרור?     

ענבר סיטבון: כן

ענבר סיטבון:  הקשר הוא עם אודי דרור

עודד פורר: דב, תיפגש בבקשה עם אודי דרור כדי לייצר את הפלטפורמה של מעבר מתוכנית מח"ל לתוכנית "מסע" בשחרור

עודד פורר:  אודי יידע לעשות את זה מול הצינורות הממשלתיים הרלוונטיים

עודד פורר:  איפה זה אצלכם ב"כנפיים"?     

הילה סולימני: הם מועברים על ידי מרכז בודדים כמו כל חייל בודד עולה, מקבלים זימון לסדנאות, לייעוצים

הילה סולימני:  הם אצלנו

שפרה שחר: אם הם רוצים להישאר בארץ, החוק מחייב אותם השלמת שירות יותר ארוך

הילה סולימני: השלמת שירות, נכון

שפרה שחר: שמח"ל זה שנה וחודשיים

נריה מאיר: אנחנו בנינו תוכנית בהסתדרות הציונית העולמית עכשיו לחיילים בודדים שחוזרים

נריה מאיר:  90%-80% מהחיילים האמריקאים שבאים מצפון אמריקה חוזרים לארצות המוצא שלהם

נריה מאיר:  הם לצערנו לא עולים

עודד פורר: כמה?     

נריה מאיר: בין 70% ל-80% של מח"ל לא עולים

נריה מאיר:  אנחנו בעצם זיהינו שהחיילים האלה ששירתו בצנחנים או בגולני, הם עברו מחיילים בודדים לאנשים בודדים, כי כל החברים שלהם כבר התקדמו בקולג'

נריה מאיר:  הם חוו כאן חוויות משמעותיות ואין מי שמוביל אותם, לכן פתחנו עכשיו פיילוט במרילנד, ואדוני, אני מזמין אותך בביקור הבא בארצות הברית, אם זה יסתייע, אז תפגוש את הקבוצה הראשונה שהקמנו

נריה מאיר:  אנחנו בעצם נותנים להם ליווי לחיים שלהם שם בצעדים הראשונים שלהם

נריה מאיר:  אחד, אומרים להם תודה ונותנים להם ליווי כי הרי הם תרמו פה במדינה

נריה מאיר:  שניים, משתמשים בהם כשגרירים של הסברה ישראלית בתוך הקמפוסים, ואנחנו נשמח לעשות פה שיתופי פעולה עם העמותות

עודד פורר: תודה רבה

עודד פורר:  אורית להב

אורי מקלב: שלום, אני מנהלת תחום ביתד במשרד הרווחה

אורי מקלב:  באופן עקרוני תוכנית יתד שייכת למשרד הרווחה, מובלת על ידי משרד הרווחה והג'וינט-אשלים, תוכנית לאומית ואנחנו בקשר בערך עם כולם פה

אורי מקלב:  אני אגיד שאנחנו בעיקר מלווים את חסרי העורף המשפחתי

אורי מקלב:  יש לנו את תוכנית "ניצוץ" שהיא תוכנית ברשויות המקומיות, שמלווים חיילים וחיילים בודדים וגם חיילים לא בודדים, גם בשלב המלש"ב וגם בשלב השירות וגם בשלב אחריו

אורי מקלב:  כמובן שהיינו שמחים תמיד לעוד תקנים כדי שזה יהיה פרוס, כי המרחק בין הצבא שפרוס לבין הרשויות המקומיות שזה הדרך של משרד הרווחה, יש עדיין פער

אורי מקלב:       שני דברים שרציתי להעלות

אורי מקלב:  אחד, דיברתם לפני כן על הנושא של החובות

אורי מקלב:  גם בתוכנית יתד, גם בשיתוף פעולה כמובן עם הסיוע המשפטי, יש תוכנית לעניין של החובות

אורי מקלב:  אני חושבת שאחד הנושאים המרכזיים, זה לא לוועדה הזאת אבל אם יש לכם השפעה על ועדות אחרות, אני חושבת שזה הנושא של החובות לשוק האפור, שזה נושא שדרוש בו חקיקה

אורי מקלב:  אני אומרת את זה כאן

אורי מקלב:  זו אחת הבעיות העיקריות

אורי מקלב:  לא נאמר פה על ידי אנשים, אבל זה מה שאנחנו רואים אותם באופן קבוע

אורי מקלב:      הנושא השני זה הנושא של חיילים משוחררים בחירום

אורי מקלב:  אנחנו פותחים ממש בימים הקרובים, כבר קיימות הדירות

אורי מקלב:  זה דירות חHרומיות שיתנו מענה גם נפשי, אבל זה מענה חלקי וקטן מאוד שבעצם אנחנו משקיעים בו

אורי מקלב:  נדרש רצף של מענים לחיילים בודדים משוחררים שאין להם מענה

אורי מקלב:  נעשתה עבודה על ידי הצבא, עבודה יפה מאוד גם על ידי מרכז בודדים שהוא מרכז מרשים ביותר

אורי מקלב:  אני חושבת שיש עוד הרבה מה לעשות, בוודאי בתחום של המעבר הזה

אורי מקלב:  אנחנו פותחים את הדירות האלה

אורי מקלב:  אני אומר בכנות שאנחנו צריכים הרבה יותר מזה

אורי מקלב:  אלה הנושאים שרציתי להעלות

עודד פורר: תודה רבה

עודד פורר:  תני קרמר

תני קרמר: תודה רבה, אני מ"נפש בנפש"

תני קרמר:  אני רוצה לגעת בכמה נקודות

תני קרמר:  לגבי הסיוע בשחרור, אני רוצה להציע לבחון את האופציה של לתת פתרון של דברים שלא עולים למדינה כסף ישיר, שזו לא הוצאה אלא הורדה של הכנסה

תני קרמר:  אני רוצה לדבר על פטור מתשלום ארנונה שכרגע עומד על ארבעה חודשים מהשחרור לחיילים בודדים עולים

תני קרמר:  אנחנו ביקשנו עוד ב-2017 ממשרד הפנים לבחון את זה להארכה לשנה

תני קרמר:  אנחנו עדיין ממתינים למענה

תני קרמר:  זה יכול להיות משהו שזה טוב ושווה לחייל

תני קרמר:      לגבי העברת מידע לחייל, אנחנו מקיימים פעם בשנה ביחד עם מדור בודדים יום סידורים לחיילים בודדים עולים בבית החייל

עודד פורר: מצוין

עודד פורר:  למה אתם עושים אותו רק פעם בשנה?     

קריאה: דווקא השנה יהיה אותו פעמיים

תני קרמר: אנחנו עובדים על לעשות את זה יותר מפעם בשנה

תני קרמר:  זה בשיתוף פעולה מלא עם הצבא שבו מורידים הנחיה לשחרר את כל החיילים הבודדים עולים

תני קרמר:  השנה הגיעו יותר מ-2,500 חיילים בודדים - - -     

עודד פורר: אתם עושים את זה רק בתל אביב, נכון?     

תני קרמר: בבית החייל, נכון

עודד פורר: למה לא לעשות את זה בשלושה מוקדים, באר שבע, חיפה, תל אביב למשל, ירושלים?     

תני קרמר: בצורה סימולטנית זה לא אפשרי מבחינה לוגיסטית

ולדימיר בליאק: הייתי שם השנה, מיזם מדהים

עודד פורר: מיזם מצוין, אני מכיר אותו

מאיר זורע: משרדי הממשלה בסוף נדרשים להגיע ביום אחד מרוכז לתת את המענה

עודד פורר: כל משרדי הממשלה יצליחו להגיע שלוש פעמים בשנה

תני קרמר: אנחנו נבחן את הפריסה הארצית

עודד פורר: יש לכם בקשה פה, זה גם אליכם וגם לצה"ל

עודד פורר:  הוועדה תעמוד לשירותכם ולסיוע מול משרדי הממשלה האחרים

עודד פורר:  היום סידורים הזה צריך לקרות לפחות פעמיים בשנה בתל אביב, פעמיים בשנה בחיפה, פעמיים בשנה בירושלים, פעמיים שנה בבאר שבע

עודד פורר:  איכשהו צריך לראות איך מייצרים את הפריסה הזאת, אז היא גם הרבה יותר נוחה

תני קרמר: לגבי היום סידורים, כמו שאמרתם, אתם מכירים את זה פה

תני קרמר:  לגבי כל המידע לקראת השחרור, אם זה הוצאה לפועל, אם זה בנק ישראל, אם זה חברת חשמל, ביטוח לאומי

תני קרמר:  זה עוד דרך שאנחנו יכולים להגיע לחיילים הבודדים לוודא שיש להם את המידע הנדרש לקראת השחרור

תני קרמר:      לגבי ערבי הורים, זה שיתוף פעולה ביחד עם לי, ערבי הורים שאנחנו עושים כמעט פעם בשבוע עם מפקדי הבא"חים ואנחנו מקבלים פידבק מעולה מכל ההורים של החיילים הבודדים ופונים אלינו ומבקשים עוד ועוד, אז זה באמת יוזמה מבורכת

תני קרמר:       דבר אחרון, אנחנו מדברים פה הרבה על חיילים בודדים עולים שזה דבר מבורך

תני קרמר:  יש פה עוד אוכלוסייה שלא מתייחסים אליה, שזה בנות שירות בודדות עולות

שלומית אבינח: דווקא עלה רבות למען בנות שירות

תני קרמר: אני רוצה לוודא שאנחנו ממשיכים באותו קו

תני קרמר:  זה אוכלוסייה שבאה ולא מחויבת בשום דבר

תני קרמר:  היא מקבלת פטור על רקע דתי ולא חייבת לעשות שירות לאומי כמו ישראליות, אבל הן בוחרות לעשות את זה, עושות את זה במקומות מאוד חשובים ואנחנו צריכים לעשות פה שוויון

עודד פורר: מוגדרות תחת אותם תנאים

תני קרמר: שזה לא קיים כרגע וצריך להמשיך להילחם שזה יקרה

עודד פורר: ברור

עודד פורר:  תודה רבה

יעל אייזנר: ממה שאני פוגשת יש בעיית מגורים לא פעם לשירות לאומי בודדות

יעל אייזנר:  הן מגיעות אליי איכשהו

עודד פורר: תודה רבה

עודד פורר:  ליאורה רובינשטיין

אמנון רובינשטיין: שלום, אני מנכ"לית מייקל לוין חיילים בודדים משתי האוכלוסיות, גם עולים וגם חסרי עורף

אמנון רובינשטיין:  אני חושבת שבאמת הוועדה מבורכת

אמנון רובינשטיין:  אני אומר שני דברים, אחד לגבי מתנדבי חו"ל, מח"ל

אמנון רובינשטיין:  הייתי שמחה אם נצליח לקדם את הסיפור של ויזת עבודה בתקופה שהם מגיעים לכאן

אמנון רובינשטיין:  זו בעיה מאוד קשה

אמנון רובינשטיין:  לא כולם מגיעים עם כספים

אמנון רובינשטיין:  כמו שנאמר פה, אין להם איפה ללון הרבה מאוד פעמים

אמנון רובינשטיין:  אם הם יוכלו לעבוד בתקופה הזאת עד המכינה ועד הגיוס שלהם, זה יוכל מאוד לעזור להם להתארגן

אמנון רובינשטיין:      יש הרבה חיילים בודדים שבזמן השירות עובדים

אמנון רובינשטיין:  זכותו של כל חייל לקבל היתר עבודה פרטי היום

אמנון רובינשטיין:  כמעט לא צריך להראות איזשהו צורך כלכלי, אם הוא משרת בקריה

אמנון רובינשטיין:  חייל שהוא מח"ל, מסיים את יום העבודה שלו, אין לו לאן ללכת, הוא רוצה קצת לעבוד עם חברים שלו, מלצרות או לחסוך קצת כסף, הוא לא יכול כי אין לו בעצם ויזת עבודה

עודד פורר: חיילי מח"ל, אין להם?     

אמנון רובינשטיין: אין להם אישור עבודה כי אין להם אישור לעבוד

אמנון רובינשטיין:  במעמד שלהם הם לא מוכרים

עודד פורר: צה"ל?     

קריאה: אנחנו נותנים להם לעבוד

אמנון רובינשטיין: הם יכולים לתת להם אבל אסור למעסיק

עודד פורר: זה רשות האוכלוסין?     

אמנון רובינשטיין: כן

אמנון רובינשטיין:  צריך לבדוק את זה

אמנון רובינשטיין:  אין להם יכולת לעבוד

אמנון רובינשטיין:  זו סוגיה שעולה כל הזמן והמעמד שלהם הוא בעייתי

אמנון רובינשטיין:  אני חושבת שזה הזמן לאפשר להם איזשהו פתרון זמני של ויזת עבודה, סטודנט, הכרה בתקופה הזאת, שלושה חודשים לפני שהם מגיעים ועד - - -     

עודד פורר: ברור

אמנון רובינשטיין: אני רוצה לומר שהיה פה קצת ערבוב בעיניי בין חסרי העורף לעולים, גם בנתונים, גם בסוגיית החובות

אמנון רובינשטיין:  ישנם העולים בטח מחבר העמים לשעבר, שאנחנו רואים אותם עם קשיים ועם חובות, אבל מרבית החיילים שאנחנו רואים עם חובות זה דווקא חסרי עורף, ואני חושבת ששווה לבקש נתונים שהם קצת מופרדים

אמנון רובינשטיין:  גם בהטבות, ההטבות שמקבל חייל משוחרר עולה אינם דומים כי יש למשרד הקליטה עוד הטבות שהחייל החסר עורף אינו מקבל, לא ממשרד הבינוי ולא ממשרדים אחרים

אמנון רובינשטיין:  הגיע הזמן באמת לעשות פה צדק גם לחיילים חסרי העורף המשפחתי למרות שאנחנו בוועדת העלייה והקליטה, אבל אם אתה כבר מרים את הכפפה, אני אשמח שאתה תוביל את זה

אמנון רובינשטיין:      יום הסידורים שצוין פה, אני בהחלט מחזקת אותו

אמנון רובינשטיין:  זה יום מדהים

אמנון רובינשטיין:  פעמיים בשנה זה מעולה

אמנון רובינשטיין:  גם קיבלתי בשורה היום, שהחל מהשנה זה יהיה גם לחיילים חסרי עורף כי עד השנה זה היה רק לחיילים עולים

אמנון רובינשטיין:  גם חסרי עורף זקוקים

אמנון רובינשטיין:  אנחנו נשמח מאוד לראות גם את חסרי העורף בתוך יום הסידורים הזה

עודד פורר: תודה רבה

עודד פורר:  אני אגיד שמבחינת הוועדה אין הבחנה במובנים של מה שאנחנו רוצים לעסוק בהם, וכן אנחנו ננסה להרחיב ככל הניתן

עודד פורר:      אני רוצה לסכם את הדיון

עודד פורר:  עלו פה המון נקודות

עודד פורר:  אגב, רואים עד כמה הייתה נחוצה הוועדה הזו בשנתיים שהיא לא התכנסה, אבל אנחנו ננסה להדביק את הפער

עודד פורר:      ראשית, אנחנו נבצע מעקב על התקדמות החקיקה להגנה על משכורות חייל בודד מעיקול

עודד פורר:  אני כבר אומר לנציג משרד הקליטה, אני אוציא בעניין הזה גם מכתב לשר, אבל זה נראה לי בסיסי שהשר ידרוש במסגרת דין רציפות להחיל דין רציפות על החקיקה הזו

עודד פורר:       בנושא הדיור, האגודה למען החייל מתבקשת לשלוח נתונים עם חלוקת המיטות והחדרים בפריסה ארצית, כמה יש, איפה יש שתי מיטות, איפה יש ארבע מיטות, איפה יש שש מיטות

עודד פורר:  אנחנו גם נמצא את ההזדמנות לבקר באחד המתקנים שלכם

עודד פורר:       שכר דירה, אני רוצה לברך את צה"ל על האמירה שבקרוב תהיה בשורה שהמענק לשכר דירה יועלה מ-1,300 ל-1,700 עד 1,900

עודד פורר:  אני מקווה שהבשורה הזו תהפוך לפורמלית באופן המוקדם ביותר, ועדיין אני חושב שהצבא צריך להיערך פה גם קצת אחרת בדומה למעונות סטודנטים, ולשדרג את מה שקיים היום, כי גם 1,700–1,900, בשוק הפרטי זה כמעט בלתי אפשרי להסתדר עם זה

עודד פורר:  יצא לי לחנוך מעונות סטודנטים בשדרות בתנאים באמת מדהימים, ופרויקטים כאלה לחיילים בודדים

עודד פורר:  בסוף זה לא צריך להיות חדר שהוא בא בסוף שבוע כל פעם לחדר אחר

ענבר סיטבון: סליחה שאני מפריעה לך, אבל יש שני פרויקטים כאלה מאוד גדולים גם באוקספורד בבאר שבע וגם בית פלדמן שעכשיו הוא כבר לא מאויש

ענבר סיטבון:  יש עליו תוכנית ממש לבנות קמפוס לחיילים בודדים, סוג של "מלרוז פלייס"

עודד פורר: בית פלדמן בנתניה?     

ענבר סיטבון: כן

עודד פורר: מה התוכנית?     

ענבר סיטבון: אנחנו בדיוק עושים דרישה מבצעית כדי להתאים באמת משהו שהוא קצת אחר, שהוא לא בית חייל מה שאנחנו רגילים, אלא משהו שהוא קצת יותר מותאם

עודד פורר: יש כבר מתחם כזה שפועל בפורמט הזה? מה זה בבאר שבע?     

ענבר סיטבון: יש שם בניין דירות של חיילים בודדים שהוא יותר חדשני

עודד פורר: הוא כבר פועל?     

ענבר סיטבון: כן, הוא כבר פועל

קריאה: כן, תוכנית בשם אוקספורד שפועלת בבאר שבע

עודד פורר: כשאנחנו נקיים את הישיבה שלנו בבאר שבע, אנחנו נבקר גם שם

ענבר סיטבון: צריך לומר, אתה דיברת עכשיו על מיטה שמתחלפת

ענבר סיטבון:  זה ממש לא המצב היום

ענבר סיטבון:  לכל חייל יש את המיטה הקבועה שלו, את החדר הקבוע

ענבר סיטבון:  הוא לא נודד בין מיטות

ענבר סיטבון:  זה ממש לא המצב

עודד פורר: אוקיי

קריאה: חבר הכנסת פורר, אני מזמינה את כולם אלינו לסיור היכרות

קריאה:  כך נדע את העובדות

עודד פורר: תודה

עודד פורר:  לגבי תיקון חקיקה לנושא חובות ואשראי, כדי שלא תישאר הנקודה האדומה הזאת, צריך ליזום יחד עם ועדת הכלכלה דיון משותף סביב הנושא הזה

עודד פורר:       פנייה למוסד לביטוח לאומי, הליכי עיקול כנגד חיילים בודדים משוחררים, גביית חובות

עודד פורר:  את כל הנתונים האלה כולל ההבחנה

עודד פורר:  גם כאן אני אומר את זה למוסד לביטוח לאומי, ככל שיש לכם נתונים שאתם צריכים מרשויות אחרות ויש לכם בעיה להשיג, תגידו לנו, אז אנחנו נדע לדרוש אותם מהצבא

עודד פורר:  ככל שישנה בעיה, נא להגיד לנו, לא שנגלה את זה כשנעשה דיון ואז בדיון עוד פעם יגידו שיש בעיה

עודד פורר:       על נושא ההשכלה הגבוהה אנחנו נצטרך לקיים דיון נפרד בפני עצמו

עודד פורר:  יש פה הרבה מאוד סוגיות שהן קריטיות גם ביכולת של החיילים האלה להשתלב

עודד פורר:       חוק חיילים משוחררים, החוק שכבר היה עליו סיכום עם אגף תקציבים, אני מסתכל פה על הנציג של משרד הקליטה

עודד פורר:  בסופו של דבר משרד הקליטה צריך לייצר תוכנית קליטה לחייל הבודד המשוחרר, ברמה הזאת, ובתוך החקיקה הזאת צריך להיכנס גם באמת החייל חסר עורף משפחתי, ולא שלא תהיה הבחנה ביניהם, ובנות שירות לאומי

עודד פורר:  אנחנו נגיש את החוק הזה מחדש אבל עדיין פה צריכה להיות יוזמה של משרד הקליטה במובנים האלה

עודד פורר:       דבר אחרון, פנייה לשר הפנים, רשות האוכלוסין

עודד פורר:  תכינו לי על מנת שיהיה היתר עבודה למתנדבי מח"ל

דב ליפמן: זה גם יכול להיות אחרי השירות, להרחיב את זה

עודד פורר: אני לא יודע לכמה זמן יתנו לאחרי השירות

עודד פורר:  לאחרי השירות הפתרון הוא תוכנית "מסע", כי בסוף צריך לזכור, מדובר באנשים שהם לא אזרחי ישראל

עודד פורר:  הם אמרו, אנחנו רוצים להתנדב שירות לאומי, ואז אתה לא רוצה להתחיל לייצר פה מצב שזה נפרץ

עודד פורר:      תודה רבה, הישיבה נעולה